Ντίνα Δασκαλοπούλου – Δημοσιογράφος » Κωνσταντίνα Κούνεβα – Ιστορία εργασιακής φρίκης\nΚείμενο: ΝΤΙΝΑ ΔΑΣΚΑΛΟΠΟΥΛΟΥ, ΑΦΡΟΔΙΤΗ ΠΟΛΙΤΗ.\n(φωτογραφίες: JONNEK JONNEKSSON)\nΚΩΝΣΤΑΝΤΙΝΑ ΚΟΥΝΕΒΑ: Διότι δεν συνεμορφώθη…\n«Είδα»! Είναι η πρώτη λέξη που έγραψε η φρικτά κακοποιημένη συνδικαλίστρια μετά τη δολοφονική επίθεση που δέχτηκε. Η Κωνσταντίνα επικοινωνεί πλέον μόνο με σημειώματα, γιατί φωνητικές χορδές δεν έχει… Η «φωνή» της, όμως, αν όλα πάνε καλά, δεν θα σταματήσει να φωνάζει για το άδικο. Ας ξετυλίξουμε, όμως, την ιστορία της ασυμβίβαστης εργάτριας από τη Βουλγαρία ως τη ΜΑΦ του Ευαγγελισμού. Ας διαβάσουμε τις αναφορές της εργοδοσίας για το πρόσωπό της. Ας «ακούσουμε» την τελευταία της συνέντευξη. Ας δούμε τα στοιχεία του Ινστιτούτου Εργασίας. Για να καταλάβουμε πώς φτάσαμε στο προμελετημένο έγκλημα.\nΣτον 9ο όροφο του Ευαγγελισμού, πίσω από μια κλειστή δίφυλλη πόρτα που απαγορεύει αυστηρά την είσοδο, δίνει τις μάχες της η Κωνσταντίνα Κούνεβα. Όταν η πόρτα του δωματίου της Μονάδας Αυξημένης Φροντίδας ανοίγει, η Λένα Ντέτσεβα είναι θυμωμένη: η μητέρα Κωνσταντίνα επιμένει η γιαγιά Λένα να επιτρέψει στον 12χρόνο γιο της να πάει σε ένα παιδικό πάρτι. Λίγο αργότερα στο διάδρομο εμφανίζονται δυο συναδέλφισσές της. Η μητέρα της εξαφανίζεται πίσω από τη δίφυλλη πόρτα και επιστρέφει λίγα λεπτά αργότερα κρατώντας ένα σημείωμα για τις συνδικαλίστριες. Η γενική γραμματέας Κούνεβα δίνει οδηγίες για το σωματείο της.\nΑυτό το θεριό θέλησης, δύναμης και υπομονής είναι η Κούνεβα. Μισότυφλη, βουβή, ακινητοποιημένη, με ρημαγμένο το ωραίο πρόσωπό της, καμένη μέχρι βαθιά στα σπλάχνα της εξακολουθεί να παλεύει. Για τη ζωή του παιδιού της, για τη νίκη του σωματείου της, για τη ζωή της. Με αυτή τη σειρά. Άλλωστε με αυτό τον τρόπο ζούσε την κάθε της μέρα πριν από τη δολοφονική απόπειρα της 23ης Δεκεμβρίου. Για τον γιό της, για το σωματείο της, για τον εαυτό της. Για χάρη του γιού της ήρθε στην Ελλάδα το 2001. Για χάρη των συναδέλφων της μπήκε στο Παναττικό Σωματείο Καθαριστριών & Οικιακών Εργαζομένων το 2002.\n«Έχει μια δύναμη αλλόκοτη, που προκαλεί δέος. Και μια ατσάλινη θέληση. Δεχόταν απειλές για πολύ καιρό, την παρακαλούσαμε όλοι να εγκαταλείψει αυτή τη δουλειά, βλέπαμε πως κάτι πολύ σκοτεινό ερχόταν. Και δεν έκανε πίσω, ακόμα κι όταν ο γιος της, που του έχει τεράστια αδυναμία, την παρακαλούσε κλαίγοντας να φύγει. Εκείνη έδινε μια μάχη και ήθελε να τη φτάσει μέχρι τέλους». Η αδελφική της φίλη που μας μιλάει ζητάει να διαφυλάξουμε την ανωνυμία της. Θα είναι η πρώτη που το ζητάει και σίγουρα όχι η τελευταία.\nΕνοχλητική και αυθάδης. Έτσι ακριβώς την περιέγραφαν οι επόπτες και οι προσωπάρχες της εταιρείας όπου εργαζόταν. Στις «αναφορές μη συμμόρφωσης» που υπέβαλλαν προς τον εργοδότη της σημειώνουν: «Η εργαζόμενη ήταν εκτός σταθμού και μίλαγε επί 10 λεπτά με μικροπωλητή. Είχε στα χέρια της φωτογραφίες και τις έδειχνε». Ένα μήνα αργότερα, γίνεται ακόμα πιο θρασεία: «Μίλαγε με ένα ζευγάρι επί 20 λεπτά. Δικαιολογήθηκε πως ήταν φίλοι της». Κάνει κι άλλα η μη συμμορφούμενη εργαζόμενη: «τρώει σάντουιτς εν ώρα εργασίας», «κάθεται στην τουαλέτα επί ένα τέταρτο», «διπλώνει τις σακούλες καθιστή» (σ.σ.: δεν εξηγείται από τον επόπτη γιατί αυτό είναι κακό), «πίνει καφέ εν τη μέση του σταθμού».\nΗ εργαζόμενη το έχει παραξηλώσει: «Η κυρία Κούνεβα ήταν με την κυρία Τάδε και μίλαγε από τις 18.30 μέχρι τις 18.50 και την έπιασα στην αποβάθρα και η κυρία Κούνεβα μίλαγε με την κοπέλα σεκιούριτι καθώς οι αποβάθρες και οι σκάλες ήταν γεμάτες σκουπίδια. Προφανώς η κυρία Κούνεβα μαζεύει κοπέλες εν ώρα εργασίας και συνδικαλίζεται». Η Κούνεβα «απαντά αυθαδιάζοντας» και «προκαλεί συνεχώς με τη στάση της». Τόσο που, απαυδισμένος πιά ο επόπτης στην αναφορά μη συμμορφώσεως που υποβάλλει το Δεκέμβρη του 2007 προτείνει ως «απαιτούμενη διορθωτική ενέργεια»: διακοπή συνεργασίας. Έλα όμως που αυτό το κακό δαιμόνιο είναι εκλεγμένη συνδικαλίστρια και δεν μπορεί κανείς εκ του νόμου να την απολύσει. Μπορεί όμως να της γίνει η ζωή δύσκολη με δεκάδες εξώδικα που της στέλνει η εταιρεία συνεχώς. Αλλά απαντά κι εκείνη με συνεχείς αναφορές προς την Επιθεώρηση Εργασίας.\nΈνα μήνα πριν από το δολοφονικό χτύπημα, στις 26 Νοεμβρίου, συναντιέται με τον Βέλγο δημοσιογράφο-φωτορεπόρτερ Ζακί Νελόρμ. Το ηχητικό αυτό ντοκουμέντο δημοσίευσε πρώτη η Κυριακάτικη Ελευθεροτυπία την περασμένη εβδομάδα. Τότε ακούστηκε η φωνή της Κούνεβα να δηλώνει καθαρά: «μου λένε πως θα με σκοτώσουν». Ο Ντελόρμ βρέθηκε στην Ελλάδα ως απεσταλμένος του Διεθνούς Γραφείου Εργασίας, την οργάνωση ομπρέλα όλων των εθνικών ΓΣΕΕ του πλανήτη. Ερευνά το δουλεμπόριο εργατών. «Ήταν πολύ δύσκολο να γίνει η συνέντευξη, φοβόταν πως παρακολουθούν κάθε της κίνηση», θα μας πει από το τηλέφωνο. Την ίδια περίοδο θα πει στους φίλους της πως «ένας άντρας με μουστάκι την παρακολουθεί». «Η εργοδοσία έχει κηρύξει πόλεμο στους εργαζόμενους. Υποψιάζομαι πως προσπαθούν να με απελάσουν. Δέχομαι ευθείες απειλές για τη ζωή μου. Με παίρνουν τηλέφωνο και μου λένε πως θα με σκοτώσουν».\nΟ Ζακί, παρόλη τη μακρόχρονη πείρα του στα κοινωνικά και τα εργασιακά θέματα, δεν θα δώσει μεγάλη βαρύτητα σε αυτή την τελευταία καταγγελία. Θα πάρει τη συνέντευξη, θα της βγάλει μια φωτογραφία στα κλεφτά, αργότερα στο Μαρούσι, και θα φύγει για να συνεχίσει την έρευνά του σε άλλες χώρες. Απαρατήρητη πέρασε η αναφορά στις απειλές και από το διερμηνέα της συνέντευξης, νομικό και ερευνητή στο Ινστιτούτο Εργασίας της ΓΣΕΕ, Αποστόλη Καψάλη. «Δεν έδωσα σημασία στις αναφορές της για απειλές, γιατί ήταν κάτι που επαναλάμβανε πολύ συχνά. Η αλήθεια είναι πως δεν πίστεψα πως θα τολμούσαν να επιτεθούν σε μία συνδικαλίστρια. Δεν είμαστε στην Κολομβία, έλεγα, εκεί σκοτώνουν τους συνδικαλιστές».\nΕνάμιση μήνα αργότερα, ένας συντετριμμένος Ντελόρμ μιλάει μαζί μας: «Σας στέλνω τώρα όλο το υλικό, θέλω να το δημοσιεύσετε. Δεν είχα καταλάβει πόσο δραματικά ειλικρινής ήταν, νόμιζα πως υπερέβαλε». Το υλικό φτάνει στα χέρια μας ενώ όλες μας οι πληροφορίες θέλουν την αστυνομία να «επιμένει σχεδόν εμμονικά» στο έγκλημα πάθους. Κάνει φύλο και φτερό την προσωπική ζωή της Κούνεβα, αναζητώντας τον πληγωμένο εραστή που επιχείρησε να την εξοντώσει! Μόνο που, σύμφωνα με όλες τις μαρτυρίες, η Κούνεβα ήταν ασυντρόφευτη τουλάχιστον επί μια 3ετία. Όταν παίζουμε το ηχητικό ντοκουμέντο στον υπολογιστή είναι σαν να ακούμε το χρονικό ενός προαγγελθέντος θανάτου. Η Κωνσταντίνα μιλάει στο κασετόφωνο του Ζακί. Τώρα πιά, μετά την επίθεση με το βιτριόλι, ποτέ ξανά δεν θα ακούσουμε τη φωνή της. Οι φωνητικές της χορδές, όπως και ο λάρυγγας, ο φάρυγγας, ο οισοφάγος και το στομάχι της, έχουν καεί.\nΗ κουβέντα τους θα ξεκινήσει με το σωματείο. «Μπήκα αμέσως στο σωματείο όχι από μαχητικότητα, αλλά γιατί στη χώρα μου όλοι είναι μέλη στα συνδικάτα τα οποία, ιστορικά, λειτουργούν σαν ένα είδος διοίκησης, σαν γραφεία εργασίας, τα οποία διαχειρίζονται όλοι οι εργαζόμενοι. Όταν ήμουν νέα δούλεψα σε ένα εργοστάσιο με χημικά, όπου συνδικαλιζόμουν». Δεν ήταν η πρώτη φορά που αυτή η πτυχιούχος της αρχαιολογίας και της ιστορίας της τέχνης έκανε βαριές δουλειές. Τελειώνοντας το λύκειο, αναγκάστηκε να δουλέψει για 2 χρόνια πριν ξεκινήσει τις σπουδές της στο πανεπιστήμιο. Κι όταν αποφοίτησε, νεοσσός της ιντελιγκέντσια που απολάμβανε κύρος και μια ελαφρώς καλύτερη ζωή στη χώρα, ο «υπαρκτός» σοσιαλισμός κατέρρευσε. Για να επιβιώσει, η Κούνεβα πουλάει ρούχα στις λαϊκές.\n«Στη χώρα μου το εργατικό δίκαιο ήταν υποχρεωτικό μάθημα στο σχολείο. Πριν μεταναστεύσω έψαξα το ελληνικό εργατικό δίκαιο και κατάλαβα πως εδώ δεν θα είχα την προστασία που έχουν οι εργαζόμενοι στη Βουλγαρία». Παρ’ όλα αυτά, η Κούνεβα μεταναστεύει, αφού το καρδιολογικό πρόβλημα που αντιμετωπίζει ο γιός της μπορεί να αντιμετωπισθεί μόνο χειρουργικά και το παιδί χρειάζεται συνεχή παρακολούθηση. Η μητέρα της ήταν ήδη εγκατεστημένη εδώ, οπότε η Ελλάδα φαινόταν μια αυτονόητη επιλογή. Η Κωνσταντίνα εργάζεται πρώτα σε ένα σούπερ μάρκετ και αργότερα σε ένα φαρμακείο.\nΤο 2003 πιάνει δουλειά σαν καθαρίστρια με αμοιβή μόλις κάτι παραπάνω από 600 ευρώ το μήνα. «Μπήκα αμέσως στο σωματείο και εκλέχθηκα στη διοίκηση το 2004 και άλλες δυο φορές στη συνέχεια. Υπερασπιζόμαστε τα δικαιώματα των 1.000 μελών μας και χιλιάδων άλλων που δεν είναι καν δηλωμένοι. Μόνο στο νομό Αττικής στην καθαριότητα εργάζονται 100.000 άνθρωποι, 40.000 στη βιομηχανική καθαριότητα και 60.000 σε σπίτια. Τα μέλη μας δεν είναι πολλά, αλλά πρέπει να καταλάβετε πως αντιμετωπίζουμε ένα είδος τρομοκρατίας από τους εργοδότες. Όταν έχουμε εκλογές, υπάρχει ένας αντιπρόσωπος του εργοδότη, που μπαίνει, βγαίνει, σημειώνει τα πάντα».\nΗ Κούνεβα κάνει όλο και πιο αισθητή την παρουσία της στο σωματείο. Από το 2006 και μετά ο πόλεμος με τον εργοδότη της έχει ανοίξει κανονικά. Η Κούνεβα κάνει συνεχείς καταγγελίες στην Επιθεώρηση Εργασίας: της οφείλουν δεδουλευμένα, δεν της καταβάλλουν επιδόματα αδείας, της κάνουν δυσμενή μετάθεση. Μόνο μέσα στα 2 τελευταία χρόνια η εταιρεία τής στέλνει τουλάχιστον 12 εξώδικα.\nΑπό το 2004, το Παναττικό Σωματείο Καθαριστριών & Οικιακών Εργαζομένων κερδίζει τις πρώτες του νίκες. Τα αφεντικά πιέζονται πολύ κι αναγκάζονται να σέβονται τους στοιχειώδεις έστω κανόνες της εργατικής νομοθεσίας. Οι καθαρίστριες γίνονται όλο και πιο ενοχλητικές. Τόσο, που στις 18 Μαΐου του 2007 στο Πρωτοδικείο Αθηνών υποβάλλεται αίτημα για «σύσταση σωματείου εργαζομένων στην ΟΙΚΟΜΕΤ». Πρόκειται για ένα αντισωματείο, το οποίο στα ιδρυτικά του μέλη έχει στελέχη, προσωπάρχες και επόπτες της εταιρείας, κάποιοι δε από αυτούς είναι συγγενείς.\nΗ μεγάλη σύγκρουση των δύο σωματείων θα γίνει με αντικείμενο το 6ωρο. Το σωματείο συγκρούεται με την εργοδοσία που θέλει οι εργαζόμενοι να εργάζονται μισή ώρα λιγότερο ώστε να μην τους καταβάλλει βαρέα και ανθυγιεινά. Στην τριμερή συνάντηση που θα γίνει στο υπουργείο Εργασίας, στις 20 Νοεμβρίου του 2008, τα μέλη του αντισωματείου κάνουν συγκέντρωση έξω από το υπουργείο και γιουχάρουν τις συνδικαλίστριες τις οποίες κατηγορούν ότι «θα κλείσουν την εταιρεία και θα χάσουμε όλοι τη δουλειά μας».\nΑνάμεσα στο πλήθος των αντιδιαδηλωτών βρίσκεται κι ένας μετανάστης. Βρίσκεται στην αντιδιαδήλωση υπό την απειλή της απόλυσης. Γιουχάρει κι αυτός μαζί με τους άλλους. Η απόλυσή του όμως θα έρθει την Πρωτοχρονιά. Χωρίς να του έχει δοθεί το χαρτί της απόλυσης, ούτε το δώρο των Χριστουγέννων.\nΤο περιβάλλον για την Κούνεβα γίνεται όλο και πιο ασφυκτικό. Η μητέρα της, που δούλευε πριν από εκείνη στην ΟΙΚΟΜΕΤ, έχει ήδη απολυθεί μόλις η κόρη της εξελέγη στο διοικητικό συμβούλιο του σωματείου. «Έχω φίλους στη δουλειά που φοβούνται και να μου μιλήσουν ή να με χαιρετήσουν μήπως και τους δει κάποιος από τη διεύθυνση», θα πει στον Ζακί Ντελόρμ. «Δεν έχουμε καμία υποστήριξη από τις αρχές, όπως θα έπρεπε. Οι μηχανισμοί της Επιθεώρησης Εργασίας δουλεύουν προς όφελος της εργοδοσίας. Παλεύουμε ολομόναχοι».\nΗ Κωνσταντίνα και η αδερφή της σε νεαρή ηλικία. Η μοναδική παιδική παρουσία στο σπίτι των Πετραλώνων σήμερα είναι ο 12χρονος Εμανουέλε, ο γιος της Κωνσταντίνας. Δεν έχει δει την μητέρα του, αλλά ξέρει.\nΈπρεπε να γίνει αυτό το χτύπημα για να γεμίσουν οι τοίχοι της πόλης με το σύνθημα «Κωνσταντίνα δεν είσαι μόνη». Το ίδιο και τα Πετράλωνα, η γειτονιά της. Το ίδιο κι ο σταθμός του ΗΣΑΠ. Τα είδαμε το πρωί, όταν επιστρέψαμε το μεσημέρι είχαν ήδη σβήσει τα μισά. «Ό,τι γράφει Κωνσταντίνα το σβήνεις», είναι η εντολή που έχει ο υπάλληλος του ΗΣΑΠ, που «δεν γνωρίζει ποια είναι αυτή η Κωνσταντίνα, αφού έλειπε διακοπές». Από κοντά κι ένας επόπτης περιμένει να φύγουμε για να σβήσει με ειδικά χημικά τα υπόλοιπα συνθήματα που έχουν γραφτεί στην πέτρα. ΟΙΚΟΜΕΤ ΗΣΑΠ ΔΟΛΟΦΟΝΟΙ – όλα μαζί με κεφαλαία μαύρα γράμματα. Κι όμως το σύνθημα αυτό θα ξαναγραφτεί σε πανό, θα φωναχτεί σε διαδηλώσεις, διακινείται ήδη σε δεκάδες χιλιάδες μέιλ και προκηρύξεις συμπαράστασης στο ίντερνετ, από όλη την Ελλάδα, από όλο τον κόσμο, σε διαφορετικές γλώσσες.\nΗ λέξη «αξιοπρέπεια» είναι η πρώτη που σου έρχεται στο μυαλό όταν έρχεσαι σε επαφή με το περιβάλλον της Κωνσταντίνας. Στο σπίτι που νοικιάζουν, μια παλιά μονοκατοικία, με πολλές αβαρίες που τις έχουν επιδιορθώσει μόνες τους, η μητέρα της μας παραχωρεί λίγο από τον ελάχιστο χρόνο της, αφού όλη την ημέρα την περνάει στο νοσοκομείο. Στο ψηλοτάβανο δωμάτιο με τους γύψινους μαιάνδρους ένα ποδηλατάκι του 12άχρονου Εμανουέλε, το κομπιούτερ του, τα σχολικά βιβλία του, τα βιβλία ιστορίας της μητέρας του. Και το βιβλίο που διάβαζε κάθε νύχτα πριν κοιμηθεί δίπλα στο κρεβάτι της: «Το θιβετιανό βιβλίο για τη ζωή και το θάνατο».\nΤο παιδί γνωρίζει για την επίθεση στη μητέρα του από την πρώτη μέρα. Ρωτάει συνέχεια για την υγεία της. Ακόμα δεν την έχει δει από κοντά. Η γιαγιά του του μεταφέρει καθημερινά τα νέα της. «Του είπα ότι στη μάνα του έριξαν βιτριόλι. Κι εγώ αμέσως αναγνώρισα τη μυρωδιά. Το βιτριόλι το χρησιμοποιούσαμε στη Βουλγαρία όταν βάφαμε μάλλινα υφάσματα. Μέσα η τσάντα της μυρίζει ακόμα».\nΗ Λένα Ντέτσεβα δεν είναι καθόλου ευχαριστημένη από την αστυνομία και τις έρευνές της. «Νομίζω πως πάνε να το κουκουλώσουν. Μου έκαναν ερωτήσεις για τη ζωή της Κωνσταντίνας την προσωπική… Το κράτος δεν προστατεύει την Κωνσταντίνα, κανένας αστυνομικός δεν φυλάει εκείνη και το παιδί της. Αυτή τη φορά δεν μπόρεσαν να τη σκοτώσουν. Φοβάμαι όμως τι μπορεί να γίνει μετά. Φοβάμαι και για τη ζωή τη δική μου και του παιδιού της. Να μας βάλει αστυνομία; Και ποια είμαι εγώ; Μια καθαρίστρια. Έτσι σκέφτεται το κράτος. Η Κωνσταντίνα δεν φοβάται. Ούτε πριν φοβόταν. Τι μίσος είχε μέσα του αυτός ο άνθρωπος που το έκανε; Αλλά και αυτός που τον έβαλε, γιατί αυτά είναι πληρωμένα. Αυτός για μένα δεν είναι άνθρωπος, ούτε μπορείς να πεις ότι είναι ζώο, τα ζώα δεν έχουν τέτοιο μίσος».\nΤα ζώα όμως κλωνοποιούνται. Εσχάτως και οι εργαζόμενοι. Αυτή ήταν η νέα λέξη που μάθαμε από την πολυαναμενόμενη –και γι’ αυτό πολυθρύλητη- έκθεση που ετοίμασε για το χώρο του επαγγελματικού καθαρισμού το Ινστιτούτο Εργασίας της ΓΣΕΕ. Η έκθεση επρόκειτο να παρουσιαστεί την προηγούμενη εβδομάδα, η παρουσίαση όμως αναβλήθηκε για… τεχνικούς λόγους. Αναμενόταν να παρουσιαστεί αυτή την εβδομάδα – πράγμα που εσείς θα ξέρετε αν έγινε. Έχει μεγάλο ενδιαφέρον γιατί, εκτός των δραματικών μαρτυριών των εργαζομένων, περιλαμβάνει κι ένα ολόκληρο κεφάλαιο όπου μελετά «μια ακραία μορφή ευελιξίας». Μαντέψτε ποια εταιρεία ήταν το παράδειγμα.\nO Γιάννης Κουζής, καθηγητής στο Πάντειο Πανεπιστήμιο, είναι ο επικεφαλής της έρευνας και μας μίλησε τηλεφωνικά. Ο ερευνητής επιβεβαιώνει τις καταγγελίες για λευκές συμβάσεις, ειδικά σε αλλοδαπούς που δεν γνωρίζουν ελληνικά. «Σου λένε υπόγραψε για τόσα και άλλα θα πάρεις στο χέρι. Με τεχνάσματα τους βάζουν να γράφουν ότι δουλεύουν λιγότερο από όσο απαιτείται για να μπουν στα βαρέα και ανθυγιεινά, ενώ επιπλέον υπάρχει και το φαινόμενο της κλωνοποίησης». Κλωνοποίηση εργαζομένων σημαίνει να δηλώνεις, π.χ., 50 άτομα προσωπικό σε ένα έργο, να απασχολείς 30 και τους 20 να τους στέλνεις αλλού – απασχολώντας λιγότερους και εισπράττοντας το συνολικό ποσό της εργολαβίας. Οταν έρθει ελεγκτής, πέφτει σύρμα, οι κλωνοποιημένοι επιστρέφουν κι όλα είναι καλά!\nΗ έρευνα αναφέρει σοβαρές παραβιάσεις στην υγεία και την ασφάλεια – μολύνσεις, νοθεία στα χημικά, καθαρίστριες που εκτελούν ακόμα και χρέη μεταφορέα κομμένων μελών σε χειρουργείο, αλλά και μαρτυρίες σεξουαλικής παρενόχλησης. «Εχουμε καταγράψει μαρτυρίες που είναι ανατριχιαστικές, να φανταστείτε παραλείψαμε τις πιο ακραίες. Ειδικά με τις αλλοδαπές εργαζόμενες, που χρειάζεται να συμπληρώσουν τα ένσημα για να ανανεώσουν την άδεια παραμονής, ξεπερνάει τα όρια της παρενόχλησης, γίνεται ωμός εκβιασμός». Και βιασμός από προσωπάρχες, επόπτες και προϊσταμένους, όπως λένε πολλές εργαζόμενες.\nΣτα συμπεράσματα της έρευνας ο Γιάννης Κουζής αναφέρει την ανάγκη να ελέγχονται οι εργολάβοι από τις ΔΕΚΟ και να αίρεται άμεσα η συνεργασία σε περίπτωση παρανομιών. «Τουλάχιστον στους δημόσιους οργανισμούς δεν πρέπει να υπάρχουν εργολαβίες, αλλά να απασχολείται μόνιμο προσωπικό. Πολλές φορές το Δημόσιο αποτελεί τον προπομπό για την απορρύθμιση της εργασίας». Σε αυτό το σημείο ο καθηγητής συναντιέται με το αίτημα «Εξω οι εργολάβοι από το Δημόσιο» που βροντοφωνάζουν οι καθαρίστριες, μαζί με πολλά σωματεία και πρωτοβουλίες επισφαλώς εργαζομένων, ευέλικτων, ωρομίσθιων, ενοικιαζόμενων. «Πιο φθηνά θα τους ερχόταν να μας είχαν μόνιμες», εξηγεί η αντιπρόεδρος της ΠΕΚΟΠ, Βάσω Τσούνη. «Θα σας δώσω το παράδειγμα του Ευαγγελισμού: το νοσοκομείο πληρώνει 1.700 ευρώ για κάθε καθαρίστρια, η ίδια παίρνει στο χέρι 500, 300 τα ένσημά της. Τα υπόλοιπα 900 ευρώ ο εργολάβος τα βάζει στην τσέπη του. Αν μας προσλάμβαναν κατευθείαν, θα τους έμενε και κέρδος».\nΜπορεί να της έκλεψαν την όραση, μπορεί να της σίγησαν τη φωνή, η Κούνεβα όμως έχει ακόμα ένα μυαλό που δουλεύει με χίλια και δύο χέρια που λειτουργούν. Με αυτά τα χέρια χαϊδεύει το πρόσωπο της μάνας της, σφίγγει το χέρι της αδελφής της για να αντέξει τους πόνους. Και με αυτά τα χέρια έγραψε το πρώτο της σημείωμα, το μήνυμά της στον έξω κόσμο: «ΕΙΔΑ».\nΘα χρειαστεί δεκάδες εγχειρήσεις, εσωτερικές και εξωτερικές πλαστικές. Τα χειρουργεία αναμένεται να ξεκινήσουν άμεσα, αν δεν έχουν ήδη αρχίσει. Ελάχιστοι άνθρωποι μπορούν να δουν από κοντά την Κούνεβα αυτόν τον καιρό. Η ψυχίατρος Κατερίνα Μάτσα είναι ένας από αυτούς. «Είναι εξαιρετικά θαρραλέα κι έχει ψηλό ηθικό, πράγμα πολύ σπάνιο για άνθρωπο που έχει δεχθεί τέτοια επίθεση. Αυτό που της δίνει δύναμη είναι η φοβερά μεγάλη επιθυμία της να γίνει παράδειγμα για τους άλλους. Η Κωνσταντίνα θέλει να μη σκύψουν το κεφάλι, ώστε να αλλάξει η κατάσταση όχι μόνο στο σωματείο της αλλά και γενικότερα. Αυτό προσπαθούσε να γράψει σήμερα σε ένα χαρτί, για σας. Της δίνει πολύ μεγάλη χαρά το κύμα συμπαράστασης, η αλληλεγγύη του κόσμου. Είναι η δύναμη ψυχής της που την κρατάει ζωντανή. Η Κούνεβα πιστεύει βαθιά στην υπόθεση του ανθρώπου που αγωνίζεται. Μου το λέει συνεχώς: η πρώτη μου νίκη είναι που επέζησα. Η τρομοκρατία τους δεν πέρασε. Τώρα όλα θα βγουν στη φόρα».\nΈφη Αβδελά – Αθηνά Αθανασίου – Γιάννης Κουζής – Ιωάννα Λαλιώτου – Βλασία Παπαθανάση – Ποθητή Χαντζαρούλα – Αγγέλικα Ψαρρά, Επισφαλής εργασία, “γυναικεία εργασία . Παρέμβαση με αφορμή την Κωνσταντίνα Κούνεβα, Νεφέλη, Αθήνα 2009\nΕκπομπή στους «Πρωταγωνιστές» του Σταύρου Θεοδωράκη: http://www.protagon.gr/Default.aspx?tabid=366\nΕπιτροπή Αλληλεγγύης στην Κ. Κούνεβα: http://kouneva.wordpress.com/\nΕρώτηση βουλευτών ΣΥΡΙΖΑ: Να ανοίξει εκ νέου η δικογραφία για την υπόθεση της Κωνσταντίνος Κούνεβα\nΕρώτηση βουλευτών ΣΥΡΙΖΑ για την υπόθεση της Κωνσταντίνος Κούνεβα\nΣυζήτηση στη Βουλή των Ελλήνων (Επιτροπή Ισότητας, Νεολαίας και Δικαιωμάτων του Ανθρώπου) της υπόθεσης της Κ. Κούνεβα (Συνεδρίαση 27/1/2010 με θέμα «Κωνσταντίνα Κούνεβα: το σκληρό πρόσωπο της ελληνικής πραγματικότητας».). Έκθεση για την Αντιμετώπιση της βίας κατά των γυναικών, σελ. 21-30\nΚατάληψη στο ΑΠΘ για Κούνεβα (17/3/2009)\n«Ένοχη παραλείψεων η ΕΛ.ΑΣ.» (12/3/2009)\nΨάχνουν λύσεις για Κούνεβα (11/3/2009)\nΖητείται Πολιτεία για Κούνεβα (10/3/2009)\nΜε πανό και συνθήματα για την Κούνεβα (9/3/2009)\nΗμέρα της γυναίκας αφιερωμένη στην Κούνεβα (4/3/2009)\nΥπογραφές συμπαράστασης στη «Λιμπερασιόν» για την Κούνεβα (28/2/2009)\n«Γιατί μου το κάνεις αυτό; Πώς θα μεγαλώσω τώρα το παιδί μου;» (26/2/2009)\nΠρώτο ρήγμα στον εργασιακό Μεσαίωνα (26/2/2009)\nΗ ΕΛ.ΑΣ. δεν «καθάρισε» με τον ύποπτο (26/2/2009)\nΕχουν ύποπτο για Κούνεβα – ποιος ο ηθικός αυτουργός; (25/2/2009)\nΔεν ξεχνούν τους δουλεμπόρους (20/2/2009)\nΝα επικηρυχθούν δράστες και ηθικοί αυτουργοί (20/2/2009)\nΟι αμοιβές των καθαριστριών (20/2/2009)\n«Κρυφτούλι» από το Ψυχιατρικό Νοσοκομείο με τις συμβάσεις καθαριστριών (19/2/2009)\nΓια την Κωνσταντίνα Κούνεβα (18/2/2009)\nΓυναίκα – κουράγιο (16/2/2009)\nΝα αναγνωριστεί η Κούνεβα θύμα τρομοκρατικής ενέργειας (10/2/2009)\nΦάκελος Κούνεβα (09/2/2009)\nΓια την Κούνεβα (04/2/2009)\nΚαθαρίζουν με… απολύσεις (01/02/2009)\nΔεν ίδρωσε το αυτί τους για την Κούνεβα (27/1/2009)\nΟργή λαού για δουλεμπόρους (23/1/2009)\nΣυγκεντρώσεις στα Προπύλαια και σε Θεσσαλονίκη, Γιάννενα για Κούνεβα (22/1/2009)\nΠορεία για την Κούνεβα και για όλους μας (21/1/2009)\nΔιαμαρτυρίες διεθνώς για την ελλιπή έρευνα (20/1/2009)\nΑπό την αρχή η έρευνα για Κούνεβα (19/1/2009)\n«Με έχουν απειλήσει ότι θα με σκοτώσουν» (18/1/2009)\nΣύνταξη στην Κούνεβα (16/1/2009)\nΞεσηκώθηκαν οι καθαρίστριες (15/1/2009)\nΙδρυσαν σωματείο, κατήγγειλαν τριτοκοσμικές συνθήκες (15/1/2009)\nΣυμπαράσταση στην Κ. Κούνεβα (14/1/2009)\nΚατέλαβαν εργατικό κέντρο διαμαρτυρόμενοι για την Κούνεβα (13/1/2009)\nΜάχη για να κρατηθεί στη ζωή (12/01/2009)\n«Συνευθύνη εργολάβου – επιχείρησης» (12/01/2009)\nΣύγχρονοι σκλάβοι της μαύρης ανασφάλιστης εργασίας (12/01/2009)\nΕπίθεση στα γραφεία Επιθεώρησης Εργασίας (08/1/2009)\nΣτη μετανάστρια (03/1/2009)\n«Στόχευσαν το εργατικό κίνημα» (31/12/2008)\n«Είναι γερή μαχήτρια» (31/12/2008)\nΝτροπή μας για τον φόβο τους (31/12/2008)\nΓιαννίτσης: «Η περίπτωση Κούνεβα αφήνει σκιές και για χειρότερα» (31/12/2008)\nΔεν καθαρίζουν με την Κωνσταντίνα (30/12/2008)\n6 Σχόλια στο“Κωνσταντίνα Κούνεβα – Ιστορία εργασιακής φρίκης”\nΕκείνη την περίοδο δούλευα στην ΟΙΚΟΜΕΤ. Είχα δουλέψει για ακριβώς ένα χρόνο. Είχα αντιληφθεί κάποια από αυτά που αναφέρετε στο άρθρο αλλά όχι όλα. Με κάποιες από τις λεπτομέρειες φρίκαρα. Και άλλες τις ξαναθυμήθηκα…\n27 Δεκεμβρίου 2011 5:03 ΜΜ\nένα ποίημα | Silentcrossing's Blog says:\n[…] Και το βιτριόλι […]\n8 Μαΐου 2013 8:49 ΜΜ\nένα ποίημα…. | ΑΝΤΙΦΑΣΙΣΤΙΚΗ ΚΙΝΗΣΗ ΘΗΒΑΣ says:\n8 Μαΐου 2013 11:55 ΜΜ\nένα ποίημα | //ΠαραλληλοΓράφος// says:\n9 Μαΐου 2013 1:57 ΠΜ\nένα ποίημα | Κανάλι says:\n9 Μαΐου 2013 11:08 ΠΜ\nένα ποίημα | πέμπτο κύμα says:\n10 Μαΐου 2013 2:59 ΜΜ


Μουχλιασμένος Τρίτος Δρόμος - Medium.gr\nΜουχλιασμένος Τρίτος Δρόμος\non 05 Δεκεμβρίου 2013 . Posted in Ελλάδα - Αριστερά\nΔεν έταξε μόνο «δεξαμενές για ομαδικά λουτρά» ο κ. Αλέξης Τσίπρας στο συνέδριο του Ελληνοαμερικανικού Επιμελητηρίου με θέμα «Η ώρα της Ελληνικής Οικονομίας». Υποσχέθηκε περισσότερα: «Δίκτυα εξειδικευμένων ινστιτούτων σε πληθώρα τομέων»· «Τράπεζες ειδικού σκοπού, δημόσιες ή συνεταιριστικές»· ανασύσταση όλων των θεσμών του παρελθόντος, δηλαδή «οργανισμούς τύπου ΕΟΜΜΕΧ μέχρι τράπεζες ειδικού σκοπού, όπως η ΕΤΒΑ και η ΑΤΕ, που έχουν διαλυθεί». Μέχρι και την «ενίσχυση της βιομηχανικής παραγωγής» υποσχέθηκε και μένει να δούμε πού θα βάλει τα νέα εργοστάσια όταν ο ΣΥΡΙΖΑ συμμαχεί με όλα τα τοπικά μικροσυμφέροντα για να διώξει τα παλιά.\nΓενικώς η ομιλία του μύριζε «ογδοντίλα»· ήταν ένας μουχλιασμένος Τρίτος Δρόμος προς τον σοσιαλισμό του Ανδρέα Παπανδρέου με «χωροταξικά συμβούλια», «χρηματοδότηση επενδυτικών σχεδίων δικτυώσεων και συνεργασιών από φορείς και εταιρείες της Τοπικής Αυτοδιοίκησης, συνεταιρισμούς, αστικές εταιρείες μη κερδοσκοπικού χαρακτήρα» κ.λπ. Μην παρεξηγηθούμε: είναι χρήσιμος ο τρίτος πυλώνας της οικονομίας -με συνεταιρισμούς, μη κερδοσκοπικές εταιρίες κ.ά.- αλλά μόνο όταν φουντώνει από τα κάτω χωρίς κρατικά δεκανίκια. Η δεκαετία του ’80 απέδειξε ότι οι κρατικές ενισχύσεις είχαν ως αποτέλεσμα την καλλιέργεια της διαφθοράς. Ακόμη κι αν ο ΣΥΡΙΖΑ γεννούσε τα λεφτά για να τα μοιράσει, έπρεπε ήδη να έχει ενσωματώσει στο πρόγραμμά του την εμπειρία 1981-1985· η οποία -σημειωτέον- πάλι κατέληξε σε μίνι χρεοκοπία. Θα έπρεπε να θυμάται ότι τα χρήματα των φορολογουμένων ρίχτηκαν σε ένα βαρέλι δίχως πάτο και συνεταιρισμούς (πλην κάποιων μεμονωμένων περιπτώσεων) δεν αποκτήσαμε. Οφειλε να γνωρίζει ότι ακόμη και οι συνεταιρισμένοι -αγρότες, επαγγελματίες, κ.λπ.- είναι άνθρωποι. Αν νιώσουν ότι τα λεφτά δεν είναι δικά τους και ότι η σπατάλη δεν θα κοστίσει στους ίδιους τα κεφάλαια, στην καλύτερη περίπτωση θα σκορπιστούν, αν δεν ενθυλακωθούν από διάφορους επιτήδειους.\nΒεβαίως πρέπει να θεωρήσουμε ενθαρρυντικό το γεγονός ότι η συνισταμένη οικονομική σκέψη του ΣΥΡΙΖΑ έφτασε μέχρι τη δεκαετία του ’80, διότι εντός του κόμματος υπάρχουν ισχυρές τάσεις που ονειρεύονται επιστροφή στο 1917. Είναι θετική η εξαγγελία ότι «ο δημόσιος, ο κοινωνικός και ο ιδιωτικός τομέας της οικονομίας θα συνυπάρχουν, με διακριτή και συμπληρωματική λειτουργία» (έτσι γίνεται σε ολόκληρη την Ευρώπη) και δεν ακούσαμε τίποτε περί κοινωνικοποίησης των μέσων παραγωγής, μια φαεινή ιδέα που είχε το 1984 ο σύζυγος της κ. Λούκας Κατσέλη.\nΑπό αυτή την άποψη είναι καλό που ο ΣΥΡΙΖΑ ανακάλυψε τον Ανδρέα Παπανδρέου της δεκαετίας του 1980. Σιμά, κοντά είναι και ο άλλος Ανδρέας Παπανδρέου, ο οποίος το 1993 ξεκίνησε το μακροβιότερο πρόγραμμα σταθεροποίησης της ελληνικής οικονομίας (κράτησε μέχρι το 2000), όταν διαπίστωσε ότι «ή η Ελλάδα θα αφανίσει το χρέος ή το χρέος θα αφανίσει την Ελλάδα». Και το στοίχημα της χώρας τότε ήταν το χρέος, ενώ εμείς ακόμη παλεύουμε με τα ελλείμματα. Να σημειώσουμε ότι το πλεόνασμα, που μάλλον θα πετύχουμε φέτος, είναι εξαιρετικά εύθραυστο διότι τα μαχαιροπίρουνα είναι στο τραπέζι: από τον κ. Αβραμόπουλο που θέλει να το κάνει παρελάσεις, μέχρι τον κ. Μιχελάκη που ονειρεύεται νέα δημαρχιακά μέγαρα, και μέχρι τον κ. Τσίπρα που θέλει να αναστήσει την ΕΤΒΑ.\nΔημοσιεύτηκε στην εφημερίδα «Καθημερινή» στις 5.12.2013


ΠΡΟΜΗΘΕΑΣ ΠΑΤΡΩΝ Την Κυριακή ( 8μ.μ.) υποδέχεταιτην Λάρισα στο ξεκινημα των μικρων τελικών - Προμηθέας Πάτρας - Τα πάντα για τον αθλητισμό - MarkaSport\nΠΡΟΜΗΘΕΑΣ ΠΑΤΡΩΝ Την Κυριακή ( 8μ.μ.) υποδέχεταιτην Λάρισα στο ξεκινημα των μικρων τελικών\nΣάββατο 11 Ιούν 2022\nΑπό την Πάτρα θα αρχίσει η σειρά των μικρών τελικών που θα αναδείξει την τρίτη καλύτερη ομάδα της 30ής Stoiximan Basket League και θα κριθεί στις τρεις νίκες. Ο Προμηθέας θα υποδεχτεί την Κυριακή (12/6, 20:00)την Λάρισα και στη συνέχεια οι δύο ομάδες θα αναμετρηθούν στο κλειστό της Νεάπολης την προσεχή Τετάρτη (15/6, 19:30) για να επιστρέψει η σειρά το επόμενο Σάββατο (18/6) στην Πάτρα.\nΟ Προμηθέας τερμάτισε στην 5η θέση της βαθμολογίας στην κανονική περίοδο με ρεκόρ 12-12, απέκλεισε με μειονέκτημα έδρας την ΑΕΚ στα προημιτελικά των πλέι οφ με 2-0 και αποκλείστηκε στα ημιτελικά από τον Ολυμπιακό με 0-3.\nΗ Λάρισα, στην πρώτη παρουσία της στα πλέι οφ αφού τερμάτισε 6η στην κανονική περίοδο με ρεκόρ 12-12, βρέθηκε στην τελική τετράδα αποκλείοντας στα προημιτελικά τον Κολοσσό H Hotels με μειονέκτημα έδρας και 2-0 νίκες, ενώ έστειλε τη σειρά των ημιτελικών με τον Παναθηναϊκό ΟΠΑΠ στο πέμπτο παιχνίδι για να τη χάσει με 2-3.\nΟι δύο ομάδες μοιράστηκαν τις νίκες στις έδρες τους στα δύο παιχνίδια της κανονικής περιόδου. Ο Προμηθέας επικράτησε με 14 στο ματς της Πάτρας και η Λάρισα με επτά στο εντός έδρας παιχνίδι της, γεγονός που κατέταξε την αχαϊκή ομάδα στην 5η και τη θεσσαλική ομάδα στην 6η θέση της κανονικής περιόδου.\nΟ Προμηθέας λοιπόν ήταν ο νικητής του παιχνιδιού της 4ης αγωνιστικής που έγινε στις 23 Οκτωβρίου, επικρατώντας της Λάρισας με 91-77. Το δίδυμο των Κέντρικ Ρέι (29π, 5/8τρ, 31rank.) και Τζεράι Γκραντ (14π, 13ρ, 30rank.) οδήγησε τον Προμηθέα σε εκείνο το παιχνίδι. Για τη Λάρισα καλύτεροι ήταν ο Τζέιλεν Χάντσον (24π, 8ρ.) και ο Ουσμάν Κρουμπάλι (11π, 13ρ.).\nΗ Λάρισα «απάντησε» στις 11 Μαίου με τη νίκη της επί του Προμηθέα με 84-77. Είχαν ξεχωρίσει για τους νικητές ο Θόδωρος Ζάρας (15π, 4ασ, 3κλ.) και ο Μαρίν Μάριτς (13π, 8ρ, 3ασ.). Από την άλλη πλευρά κορυφαίοι του Προμηθέα ήταν ο Τρέβις Σίμπσον (20π, 4/8τρ, 7ρ.) και ο Νίκος Γκίκας (13π, 6ασ, 2κλ.).\nΑπόλυτα ισορροπημένη κατάσταση εμφανίζει η μικρή ιστορία αυτών των αγώνων αφού οι δύο ομάδες έχουν σημειώσει από τρεις νίκες, δύο εντός και μία εκτός έδρας. Είναι μάλιστα χαρακτηριστικό ότι και στις τρεις σεζόν Προμηθέας και Λάρισα σημείωσαν από μία νίκη.\nΣτη σεζόν 2019-20 αμφότερες νίκησαν στην έδρα του αντιπάλου τους. Ο Προμηθέας στη Λάρισα με 96-69 (Σκότι Ρέινολντς 20π, 5ρ, 8ασ, 4κλ, 8λ, Παπαντωνίου 16π, 4ρ, 5ασ. - Λάνγκστον Χολ 12π, 5ρ, 7ασ, Μπόγρης 12) και η θεσσαλική ομάδα στην Πάτρα με 76-62 (Βαγγέλης Μάντζαρης 13π, 4ασ, Λουκάς Μαυροκεφαλίδης 11 – Μπράντον Ρας 20π, 4/8δ, 4/5τρ, Άντονι Χίκι 14π, 9ασ, 4κλ.).\nΣτην περσινή σεζόν –όπως και φέτος στην κανονική περίοδο- «μίλησαν» οι έδρες. Η Λάρισα επικράτησε στο ματς του πρώτου γύρου με 85-81 (Τζέρι Σμιθ 18π, 10/11β, Τζέιμς Ουέμπ 14π, 9ρ, Ουέσλι Γκόρντον 14π, 8ρ. - Δημήτρης Αγραβάνης 15π, 6ρ, Τζέριαν Γκραντ 12π, 6ασ.) και ο Προμηθέας σε εκείνο του δεύτερου γύρου με 81-63 (Δημήτρης Αγραβάνης 17π, 6ρ, Γιάννης Αθηναίου 16π, 4/5τρ, Μιχάλης Λούντζης 11π, 5ρ, 4ασ. - Μπράνον Ρας 13, Κεν Μπράουν και Ουέσλι Ουόσπαν 12).\nΟ Προμηθέας έφτασε τους 35 αγώνες στα πλέι οφ της Stoiximan Basket League μετρώντας 14 νίκες και 21 ήττες. Θα είναι παρών στη σειρά των μικρών τελικών για τρίτη φορά στην ιστορία του. Έχασε τις δύο προηγούμενες αγωνιζόμενος με μειονέκτημα έδρας κόντρα στον ΠΑΟΚ Mateco το 2018 (0-3) και την ΑΕΚ το 2021 (1-3).\nΗ Λάρισα θα γίνει η 14η ομάδα που θα αγωνιστεί σε σειρά μικρών τελικών των πλέι οφ. Η λίστα των ομάδων με παρουσία σε αυτούς τους αγώνες και τα αποτελέσματα τους σε αυτούς, έχει ως εξής…\nΠΑΟΚ (7-2): 1993, 1995, 1996, 1997, 1999, 2011, 2014, 2015, 2018\nΠανιώνιος (5-4) 1993, 1994, 1996, 2005, 2007, 2008, 2012, 2013, 2014\nΑΕΚ (4-3): 1998, 2000, 2004, 2016, 2017, 2019, 2021\nΗρακλής (2-0): 1995, 2004\nΟλυμπιακός (2-1): 1998, 2000, 2003\nΠαναθηναϊκός (1-0): 1994\nΠεριστέρι (1-2): 1997, 2003, 2019\nΜαρούσι (2-3): 2005, 2006, 2008, 2009, 2010\nΆρης (2-6): 1999, 2006, 2007, 2009, 2011, 2015, 2016, 2017\nΠανελλήνιος (0-1): 2010\nΚολοσσός (0-1): 2012\nΡέθυμνο (0-1): 2013\nΠρομηθέας (0-2): 2018, 2021\n* Ο Νίκος Γκίκας χρειάζεται 21 πόντους για να φτάσει τους 1.500 στη Stoiximan Basket League. Παράλληλα με εννιά ασίστ θα γίνει ο πρώτος παίκτης στην ιστορία του Προμηθέα που θα φτάσει τις 500.\n* Στα 15 παιχνίδια έφτασε το σερί του Δημήτρη Αγραβάνη με διψήφιες επιδόσεις πόντων και ranking.\n* Εννιά συνεχόμενα παιχνίδια με τουλάχιστον τέσσερις ασίστ μετράει ο Νίκος Γκίκας.\n* Ο Μάρκους Φόστερ που προστέθηκε στο ρόστερ του Προμηθέα πριν τα πλέι οφ, είχε στα πέντε ματς που έδωσε η αχαϊκή ομάδα 9+ πόντους, 1+ τρίποντο, 1+ ριμπάουντ και 1+ ασίστ.\n+ Ο Προμηθέας είχε +2,2 ασίστ σε σχέση με τους αντιπάλους τους στα 29 παιχνίδια που έδωσε στο φετινό Πρωτάθλημα. Καταγράφηκαν στη στατιστική του κατά μέσο όρο 18,7 ασίστ έναντι 16,5 των ομάδων που αντιμετώπισε.\n- Η αχαϊκή ομάδα εκτέλεσε με 33,1% από τη γραμμή του τριπόντου στα 29 παιχνίδια της ενώ οι ομάδες που αντιμετώπισε εκτέλεσαν με ποσοστό καλύτερο κατά 2,4% (35,5%).\n* Ο Θοδωρής Ζάρας με τρία τρίποντα θα μπει στην πρώτη 15άδα της σχετικής λίστας της Stoiximan Basket League. Ο γκαρντ-φόργουορντ της Λάρισας έχει 379 εύστοχα σουτ από την περίμετρο και μπροστά του βρίσκονται με 381 ο Μπάνε Πρέλεβιτς και ο Δημήτρης Ποδαράς με βάση τους αριθμούς τους από την περίοδο 1992-93.\n* Στα 15 παιχνίδια με τουλάχιστον ένα εύστοχο τρίποντο έφτασε το σερί του Στέφαν Μούντι.\n* Ο Ουσμάν Κρουμπάλι είχε ως τώρα στα πλέι οφ 6/7 ματς με διψήφιο αριθμό πόντων και 6/7 ματς με διψήφιο αριθμό ριμπάουντ. Έμεινε στους επτά πόντους στο τρίτο και στα πέντε ριμπάουντ στο πέμπτο ματς της σειράς με τον Παναθηναϊκό ΟΠΑΠ.\n* Ο Μαρίν Μάριτς είχε 4+ ριμπάουντ στα 13 τελευταία παιχνίδια του στη Stoiximan Basket League.\n+ Τα ριμπάουντ είναι η κατηγορία στην οποία η Λάρισα εμφανίζεται πιο ισχυρή από κάθε άλλη. Στα 31 παιχνίδια της στο φετινό Πρωτάθλημα είχε μέσο όρο 38 ενώ οι ομάδες που αντιμετώπισε σε αυτά, είχαν 35,3.\n- Οι Θεσσαλοί εκτέλεσαν ως τώρα στη Stoiximan Basket League με 48,4% στα δίποντα ενώ οι ομάδες που αντιμετώπισαν είχαν 54,1% ποσοστό ευστοχίας.


Αυτά είναι τα πιο "χαζά" passwords που χρησιμοποιούν εκατομμύρια άνθρωποι! - emeagr\nΑυτά είναι τα πιο “χαζά” passwords που χρησιμοποιούν εκατομμύρια άνθρωποι!\nΕκατομμύρια άνθρωποι χρησιμοποιούν εύκολα passwords, προκειμένου να μην τα ξεχνάνε εύκολα, κάνοντας την δουλειά όσων θέλουν να κλέψουν τα ευαίσθητα προσωπικά τους δεδομένα, απίστευτα εύκολη, όπως αποκαλύπτει έρευνα του Εθνικού Κέντρου Κυβερνοασφάλειας (NCSC), της Μεγάλης Βρετανίας. Η μελέτη βοήθησε να αποκαλυφθούν τα κενά στη γνώση του κυβερνοχώρου που θα μπορούσαν να θέσουν τους ανθρώπους σε κίνδυνο εκμετάλλευσης.\nΣτην έρευνα αναλύθηκαν τα στοιχεία από λογαριασμούς που είχαν παραβιαστεί, προκειμένου να μελετηθούν οι κωδικοί ασφαλείας που χρησιμοποιούσαν οι χρήστες. Στην κορυφή της λίστας σαν τον κωδικό που χρησιμοποίησαν οι περισσότεροι που είδαν να παραβιάζονται οι λογαριασμοί τους, ήταν το “123456” με 23 εκατομμύρια κωδικούς πρόσβασης. Στην δεύτερη θέση των πιο εύκολα σπασμένων κωδικών το επίσης αριθμητικό “123456789“, ενώ οι υπόλοιποι κωδικοί που συμπληρώνουν την πρώτη πεντάδα, είναι οι “qwerty“, “password” και “1111111“.\nΤο πιο κοινό όνομα που χρησιμοποιήθηκε σαν κωδικός πρόσβασης ήταν το Ashley, ακολουθούμενος από τα Michael, Daniel, Jessica και Charlie. Πολλές ποδοσφαιρικές ομάδες είχαν επίσης την τιμητική τους, με την “Liverpool” να παίρνει αυτό το άτυπο πρωτάθλημα, ακολουθούμενη από την “Chelsea“, ενώ το “Blink-182” ήταν το πιο διαδεδομένο μουσικό password.\nΑπολογισμός της ελληνικής αγοράς αυτοκινήτου τη δεκαετία…\nΜιχάλης Μάρκου 19 λεπτά πριν 0\nΑυτοί είναι οι νέοι κανόνες που ισχύουν στις λαϊκές…\nΠλαστικά Θράκης: Σε ανοδική πορεία οι πωλήσεις και τα…\nΟι άνθρωποι που χρησιμοποιούν γνωστές λέξεις ή ονόματα ή εύκολες αριθμητικές ακολουθίες, θέτουν τους εαυτούς τους σε μεγάλο κίνδυνο, ανέφερε ο Δρ Ian Levy, τεχνικός διευθυντής του NCSC. “Κανείς δεν πρέπει να προστατεύει ευαίσθητα δεδομένα με κάτι που μπορεί να μαντέψει, όπως το όνομά τους, την τοπική ποδοσφαιρική ομάδα ή την αγαπημένη μπάντα”.\nΗ μελέτη του NCSC διαπίστωσε πως το 42% των χρηστών αναμένεται να χάσει χρήματα για ηλεκτρονική απάτη και μόνο το 15% δήλωσε ότι αισθάνεται ότι έχει την πεποίθηση ότι ήξερε αρκετά για να προστατευθεί ηλεκτρονικά. Διαπίστωσε επίσης ότι λιγότεροι από τους μισούς ερωτηθέντες χρησιμοποίησαν ένα ξεχωριστό κωδικό, για το ηλεκτρονικό τους ταχυδρομείο. Όπως αναφέρει ο Troy Hunt, ο οποίος διαχειρίστηκε την βάση με τους σπασμένους κωδικούς, ένας δύσκολος κωδικός είναι το μόνο πράγμα που μπορούν οι άνθρωποι να ελέγξουν σε σχέση με την ασφάλεια τους στα διαδίκτυο.\nΌπως είπε, μπορεί οι περισσότεροι κωδικοί να είναι εύκολοι για να τους θυμάται κάποιος, αυτό όμως δε σημαίνει πως πρέπει να είναι τόσο “απλοϊκοί”. Όπως δήλωσε, ένας πολύ ισχυρός κωδικός, είναι τρεις τυχαίες λέξεις στη σειρά, λέξεις που κάποιος μπορεί να θυμάται εύκολα.\nκυβερνοασφάλειαΚωδικοί πρόσβασηςπροσωπικα δεδομενα\nΣρι Λάνκα: 40 συλλήψεις για τις τρομοκρατικές επιθέσεις που στοίχισαν τη ζωή σε 310 ανθρώπους\nΚυριάκος Πιερρακάκης: “Διεθνώς καινοτόμα η προσέγγισή…


La Trobe's Cottage (Μελβούρνη, Αυστραλία) - Κριτικές\nΞενοδοχεία κοντά σε: Wonderland Junior\nLa Trobe's Cottage: Εστιατόρια στην περιοχή\nΔραστηριότητες κοντά σε: La Trobe's Cottage\nLa Trobe's Cottage, Μελβούρνη - Κριτικές\nΝο 238 από 450 δραστηριότητες - Μελβούρνη\nCorner Birdwood Avenue and Dallas Brooks Drive, Μελβούρνη, Βικτόρια 3004, Αυστραλία\nΠροκατασκευασμένο κτίριο ιστορικής σημασίας\nΔεν είναι όμορφη αρχιτεκτονική, αλλά υπάρχει ένας όμορφος κήπος γύρω της. Αυτό είναι ένα ιστορικά σημαντικό μέρος της ιστορίας της Μελβούρνης. Χτίστηκε το 1839 από τον πρώτο επιστάτη του Port Phillip. Ήταν το σπίτι του πρώτου υπολοχαγού - Κυβερνήτη της Βικτόρια, La Trobe. Έζησε εκεί...μέχρι να επιστρέψει στην Αγγλία το 1854. (το εξοχικό σπίτι βρισκόταν κοντά στην σημερινή Μελβούρνη Κρίκετ λόγους εκείνη την εποχή).Περισσότερα\nΥπέροχο κομμάτι της ιστορίας της Μελβούρνης - το σπίτι είναι όμορφο και πραγματικά ωραίο να επισκεφθείτε. Αισθάνεστε σαν να είστε πίσω στο παρελθόν.\nΜια περιπλάνηση πίσω στο χρόνο για να δούμε πώς La Trobe και η οικογένειά του ζούσαν στη δεκαετία του 1800. Πολύ έμπειρο και φιλικό προσωπικό. Αν είστε κοντά στο Παρεκκλήσι ή τους Βοτανικούς Κήπους στη Μελβούρνη, κάντε τον εαυτό σας μια χάρη και πηγαίνετε για...μια βόλτα μέσα από το παλιό εξοχικό σπίτι.Περισσότερα\nΈνα ξεχασμένο κομμάτι της ιστορίας της Μελβούρνης\nΠρόκειται για ένα απλό μικρό λευκό εξοχικό σπίτι που δεν ήταν ανοιχτό όταν επισκεπτόταν καθισμένος δίπλα στους Βασιλικούς Βοτανικούς Κήπους και το Παρεκκλήσι της Λεωφόρου Birdwood. Κατασκευάστηκε το 1839 για τον πρώτο επιθεωρητή της αποικίας Port Phillip, τον Charles La Trobe και την κ. Isabelle...La Trobe και την κόρη Agnes. Δεν είναι όμως καλά παρουσιασμένο και σχεδόν ξεχασμένο κομμάτι της ιστορίας, αλλά ο Κάρολος έγινε ο πρώτος υποδιοικητής της Βικτώριας το 1851 και έχει έναν δρόμο και ένα πανεπιστήμιο που πήρε το όνομά του.Περισσότερα\nΒρήκαμε αυτό το κτίριο εμπιστοσύνης της Αυστραλίας με ερωτήσεις πολλών ανθρώπων, πολύ λίγες πινακίδες. Όταν φτάσαμε εκεί ήταν κλειστός, μόνο άνοιξε την Κυριακή για μερικές ώρες. Τι χάσιμο χρόνου. Μην ενοχλείστε με την προσπάθεια να περπατήσετε εκεί. Πολύ κακή προσπάθεια NT.\nΔεν μπορώ να αναθεωρήσω αυτή την Cottage, καθώς δεν ήταν ανοιχτή, πολύ για την απογοήτευσή μας. Στεγασμένοι πίσω από το ιερό της μνήμης, το προσωπικό εδώ δεν φαινόταν να ξέρει πού ήταν και πόσες ώρες λειτουργίας. Περπατήσαμε και τελικά το βρήκαμε, το εξοχικό σπίτι ανήκε...στον πρώτο κυβερνήτη του κυβερνήτη του κράτους της Βικτώριας. Κλειστό. Ανοίγει μόνο 2 - 4 την Κυριακή. Και δεν είμαστε οι μόνοι απογοητευμένοι τουρίστες. Τουλάχιστον τρεις άλλες ομάδες περιπλανιζόταν γύρω από την αναζήτηση πληροφοριών.Περισσότερα\nΕίναι αρκετά ενδιαφέρον αν έχετε το χρόνο\nΑνοίξτε μόνο 2 με 4 το απόγευμα της Κυριακής και λειτουργεί από εθελοντές, είναι αρκετά ενδιαφέρον να περάσετε 30 λεπτά στην 'περιοδεία'. Είναι ένα μείγμα του αρχικού κτιρίου, αλλά μεγάλο μέρος του αρχικού δεν είναι πρωτότυπο, και αναπαραγωγή μερικών από τα άλλα κτίρια που θα...ήταν στην αρχική τοποθεσία. Ναι, δεν είναι η αρχική τοποθεσία είτε έχει μετακινηθεί δύο φορές τώρα. Αλλά αξίζει τα $ 5 για την περιοδεία.Περισσότερα\nΑπολαύστε από έξω\nΈνα ακανθώδες ζήτημα για τους τουρίστες που θέλουν να απολαύσουν πλήρως ως οι ώρες λειτουργίας είναι πολύ περιορισμένη. Έκλεισε όταν επισκεφθήκαμε, αλλά τα παιδιά για να εκτιμηθεί η σημασία του κτιρίου από τις αναμνηστικές πλάκες. Βρίσκεται κοντά στο Βοτανικό Κήπο και το παρεκκλήσι.\nΜέτρια αλλά ενδιαφέρουσα\nΜέσος όρος κτίριο, το οποίο δεν ήταν ανοικτή όταν υπάρχει. Ωραίο μέρος, αλλά αφού μετακινηθεί δύο φορές από την αρχική θέση του είδους έχασε την ιστορική σημασία\nΜικρό αλλά κομψό εξοχικό σπίτι\nCharles La Trobe ήταν το πρώτο γέλτιτς του Port Phillip district, που αργότερα έγινε Victoria. Η εξοχική κατοικία χτίστηκε το 1839. Ειπώθηκε ότι μικρά αλλά όμορφα επιπλωμένα και κατασκευάστηκε. Το cottage είναι ανοιχτό για επιθεώρηση και μπορεί να δει μια κοινή αγοράς με Κυβέρνηση House,...που βρίσκεται κοντά.Περισσότερα\nΛάβετε γρήγορα απαντήσεις από το προσωπικό του La Trobe's Cottage και από προηγούμενους επισκέπτες.


Κοκκινη Πιπερια: "Εμείς χαιρετίζουμε τους μαθητές και τις μαθήτριες, όλους τους νέους και τις νέες που δεν κρύβουν το πρόσωπό τους. Είμαστε μαζί τους"\n"Εμείς χαιρετίζουμε τους μαθητές και τις μαθήτριες, όλους τους νέους και τις νέες που δεν κρύβουν το πρόσωπό τους. Είμαστε μαζί τους"\n"Θέλω να πω ότι βρισκόμαστε μπροστά σε μια κοινωνική εξέγερση της νεολαίας. Αν η κυβέρνηση και άλλες πολιτικές δυνάμεις και τα ΜΜΕ είχαν δώσει μεγαλύτερη προσοχή στις τοποθετήσεις του ΣΥΡΙΖΑ εδώ και τρία-τέσσερα χρόνια, πρώτα η νεολαία, πρώτα η νεολαία, πρώτα η νεολαία, ενδεχομένως να μην είχαμε φτάσει σ΄αυτό το σημείο.\nΗ νέα γενιά ζει ανάμεσα στους τοίχους της ανασφάλειας, της απόρριψης και του αποκλεισμού.\nΤο δεύτερο. Ο χαμός της ζωής του 16χρονου Αλέξανδρου είχε αφετηρία την κατάσταση αυταρχισμού που επικρατεί στις δυνάμεις καταστολής. Η λύση στο πρόβλημα δεν μπορεί να γίνει με περισσότερο αυταρχισμό και με περισσότερη αστυνομία.\nΕμείς θεωρούμε ότι η πολιτική της φωτιάς είναι μια πολιτική της Ν.Δ. Πέρυσι καίγονταν τα δάση και η κυβέρνηση δεν μπορούσε να τα αντιμετωπίσει. Σήμερα καίγονται οι πόλεις και η κυβέρνηση πάλι δεν μπορεί να το αντιμετωπίσει.\nΕίμαστε κατηγορηματικά αντίθετοι στην τυφλή βία.\nΌμως, από την άλλη μεριά, πρέπει να το καταλάβομε ότι πρόκειται για ένα κοινωνικό φαινόμενο, το οποίο παίρνει έκταση. Πρέπει να καταλάβουμε ποιοι και ποιες πολιτικές οδηγούν σ΄ αυτά τα συναισθήματα οργής ή ακόμη και εκδίκησης απέναντι στη νεολαία και να τα άρουμε αυτά.\nΤρίτον. Είμαστε μπροστά σ΄ ένα πολιτικό πρόβλημα το οποίο θέλει πολιτική λύση. Η διέξοδος για μας είναι να υπάρξει από την πολιτεία έμπρακτη συγνώμη. Κι αυτό σημαίνει τώρα αμέσως μια σειρά μέτρα που πρέπει να προωθηθούν από την κυβέρνηση. Σημαίνει θέσεις εργασίας για τους νέους κι όχι με το σταγονόμετρο του ΑΣΕΠ. Σημαίνει καλή παιδεία, με αρκετά κονδύλια και ελεύθερη πρόσβαση στα πανεπιστήμια. Σημαίνει δημόσιοι χώροι, όπου οι νέοι θα μπορούν να βρίσκονται, να διασκεδάζουν, να ερωτεύονται. Σημαίνει δημοκρατική τομή στην αστυνομία. Δεν χρειαζόμαστε ένοπλους στις γειτονιές οι οποίοι θα μπορούν να σηκώνουν το όπλο και να αφαιρούν τη ζωή των νέων παιδιών.\nΚαι, τέλος, η εξέγερση αυτή της νεολαίας δείχνει ότι ο τόπος δεν μπορεί να μείνει εκεί που βρίσκεται, με τη σημερινή κυβέρνηση και με το σημερινό σύστημα. Χρειάζεται μία συντεταγμένη, ριζοσπαστική διέξοδος για τη χώρα.\nΚαλούμε τη νέα γενιά και το λαό να δώσουν μαζικά, αγωνιστικά, ειρηνικά τον αγώνα να φύγει αυτή η κυβέρνηση και να πάμε σε μια μεγάλη αλλαγή που θα μπορέσει να δώσει αξίες, εργασία, καλή παιδεία στη νέα γενιά.\n- Τι απαντάτε στην κα Παπαρήγα;…\nΑισθάνομαι την ευθύνη της σημερινής παρουσίας μου εδώ. Το αντικείμενό της και ο στόχος μας ήταν οι πολιτικές της Ν.Δ. Αυτά που ακούστηκαν δυστυχώς είναι απόψεις που ακούγονται από τα στελέχη της Ν.Δ. στην επίθεσή τους ενάντια στον ΣΥΡΙΖΑ.\n- Αυτά που λέει η κα Παπαρήγα δηλ. ταυτίζονται μ΄ αυτά που λένε από τη Ν.Δ. Αυτό εννοείτε; …\n- Τι απαντάτε σ΄ αυτούς που βλέπουν τις περιουσίες τους να καίγονται σήμερα…\nΤους απαντάμε ότι εμείς πιστεύουμε στην ειρηνική παρουσία και αγωνιστική δράση της νέας γενιάς και τους ζητάμε να σκεφτούν πάρα πολύ ποιες πολιτικές δυνάμεις ωφελούνται και ποιες προσπάθησαν να αξιοποιήσουν αυτά τα γεγονότα ενάντια σε ποιους…..\n- ... Για εκλογές μιλήσατε\nΠιστεύουμε ότι η χώρα μας δεν μπορεί να μείνει με τη σημερινή κυβέρνηση και χρειάζεται μια συντεταγμένη πορεία προς μια μεγάλη αλλαγή…\n- Με κίνδυνο παραγραφής ….αδικημάτων\nΜίλησα για συντεταγμένη πορεία\n- Καταδικάζετε τις καταστροφές;…\nΛέτε να χαιρετίζουμε τις καταστροφές; Θα μπορούσε να ήταν αυτό; Θα έλεγα ότι είναι εξαιρετικά σημαντικό ότι ο ΣΥΡΙΖΑ, ο οποίος δίνει μια πολιτική διέξοδο, είναι ένας χώρος συνάντησης και νέων παιδιών, φοιτητών, μαθητών, μαθητριών οι οποίοι, μ΄ αυτόν τον τρόπο, μετατρέπουν τον θυμό τους σε πολιτική διεκδικητική δράση.\n- … Και ποιοι επωφελούνται απ΄ αυτό το πράγμα….\nΞέρετε ποιος.. Ανοίξτε την τηλεόρασή σας και θα το δείτε…\n- Πώς πιστεύετε ότι θα εκτονωθεί όλη αυτή η κατάσταση;…\nΝομίζω ότι, αν προσέξατε και τις δηλώσεις μας, ότι πρέπει να δείξει η πολιτεία ότι ακούει, ότι έχει τα αυτιά της ανοιχτά στη νεολαία. Και αναφέραμε μια σειρά μέτρα τα οποία θα μπορούσαν να ανακοινωθούν, ξεκινώντας από την δημοκρατική αναδιοργάνωση της αστυνομίας αλλά και μέτρα που αφορούν στην παιδεία, στους δημόσιους χώρους, στις θέσεις εργασίας, και που θα μπορούσε η νεολαία να καταλάβει ότι αγωνίστηκε γι αυτά.\n- Αυτά είναι μέτρα που θα ληφθούν τις επόμενες ημέρες. Σήμερα όπως ακούτε περνάνε τα ελικόπτερα από πάνω μας, πέφτουν κροτίδες….. Πώς μπορεί να λυθεί αυτό το πρόβλημα τώρα;…\nΌσο το δυνατόν γρηγορότερα η κυβέρνηση και οι πολιτικές δυνάμεις ανταποκριθούν στα αιτήματα και στην αγωνία της νεολαίας, τόσο το καλύτερο.\nΘα σας έλεγα ότι αν, εδώ και τρία χρόνια, κι εσείς οι ίδιοι προσέχατε την προτεραιότητα την οποία δίνει ο ΣΥΡΙΖΑ, έδινε ο ΣΥΡΙΖΑ στα θέματα της νέας γενιάς, θα ήμασταν καλύτερα.\nΣχόλιο "Πιπεριάς": Συμφωνώ απολύτως με όσα δήλωσε ο Αλέκος Αλαβάνος.\nΑναρτήθηκε από Κόκκινη Πιπεριά στις Tuesday, December 09, 2008\nΜάκη, ειλικρινά δεν μπορώ να καταλάβω πού βρίσκεται η κοινωνική εξέγερση της νεολαίας. Κάτι τέτοιο θα συνέβαινε αν δεκάδες χιλιάδες νεολαίοι βρίσκονταν στους δρόμους και συγκρούονταν με την αστυνομία και το κράτος. Ακούω και διαβάζω τη σαχλαμάρα περί "ελληνικού '68" και τρελαίνομαι. Τότε, στο Παρίσι, το σύνολο σχεδόν της νεολαίας που εξεγέρθηκε ήταν στο δρόμο και συγκρούονταν. Ακόμα και πέρυσι στο Παρίσι και στις άλλες μεγάλες πόλεις της Γαλλίας με την εξέγερση των προαστείων, ήταν χιλιάδες οι απόκληροι που κατέβηκαν στο δρόμο και δεν άφησαν τίποτε όρθιο. Εδώ μιλάμε για 1000-1500 άτομα στην Αθήνα και από 40-50 σε κάθε επαρχιακή πόλη. Αυτή είναι η κοινωνική εξέγερση; Δια της μιλιταριστικής αντιπροσώπευσης; Εκτός και αν θεωρείται "εξέγερση" οι χιλιάδες μαθητές που διαδήλωσαν χτες και σήμερα ειρηνικά στους δρόμους. Μα αυτές οι χιλιάδες είχαν κατέβει στους δρόμους τα τελευταία χρόνια αρκετές φορές στα πλαίσια του εκπαιδευτικού κινήματος! Εδώ ο ΣΥΡΙΖΑ ούτε να ξεκινήσει την πορεία που είχε προγραμματίσει για χτές δεν μπόρεσε και τώρα δίνουμε βάση στις γλυκανάλατες ανοησίες του (έντρομου) Αλαβάνου;\nΤα παραπάνω δεν σημαίνουν ότι η βία αυτή είναι "σχεδιασμένη" ή δεν έχει χαρακτηριστικά που πρέπει να μελετηθούν. Το αντίθετο! Μόνο και μόνο ότι μέχρι πρότινος τα έσπαγαν 150-200 άτομα και τώρα είναι δεκαπλάσιοι είναι πολύ σημαντικό. Αλλά όχι και κοινωνική εξέγερση! Τουλάχιστον προς το παρόν!\n@ Εξαποδώ υπάρχει κοινωνική εξέγερση, απλά δεν υπάρχει το πολιτικό υποκείμενο (ο ΣΥΡΙΖΑ θέλει αλλά δεν μπορεί) που θα μετατρέψει το αυθόρμητο ξέσπασμα σε πολιτικο & κοινωνικό κίνημα. Ο Μάης του '68 πως άρχισε; Γιατί γιγαντώθηκε; Γιατί υπήρχαν οι πολιτικές οργανώσεις της εξωκοινοβουλευτικής Αριστεράς που οργάνωσαν την αγανάκτηση, την εξέγερση και μετέτραψνα τα επεισόδια σε πολιτικό κίνημα.\nΚαι μόνο ότι στα επεισόδια συμμετέχουν χιλιάδες και όχι εκατοντάδες είναι από μόνό του κοινωνική αναστάτωση.\nΣε ότι αφορά τον ΣΥΡΙΖΑ αυτή τι στιγμή είμαι μαζί του γιατί δεν ανέχομαι το ΚΚΕ να συμπορεύεται με τον Καρατζαφέρη και τον νεοφασιστικό εσμό....\nMάκη δε συμφωνώ.\nΣτη Θεσσαλονίκη δεν είναι ούτε τρακόσιοι όσοι "εξεγείρονται". Και λόγω επαγγέλματος -επίτρεψέ μου - να έχω άποψη. Αν οι νέοι αλλοδαποί π.χ. αισθάνονταν όπως πονηρά τα περιγράφει ο κυρ Αλέκος, θα καιγόταν ο Εύοσμος. (και ξέρεις..εκεί ο ΣΥΡΙΖΑ δεν έχει οργανώσεις.)\nΚάτι βρώμικο παίζει σ'αυτή την ιστορία, το βέβαιο είναι ότι η πολιτική διάσταση του φόνου έχει θαφτεί (η οποία, επί τροχάδην, λέω , έχει να κάνει με την πολιτική έντασης της καταστολής που οργανώνει τους μηχανισμούς και εξοπλίζει ειδικούς ή ανειδίκευτους φρουρούς έναντι των πάντων..)και ΕΔΩ είναι η ευθύνη του ΣΥΡΙΖΑ.\n"Υποκλίνεται" στο αυθόρμητο για να ξαναπιάσει το 5% (αλήθεια, γιατί "χάθηκε" αυτές τις μέρες ο Τσίπρας; Μήπως για να μην χρεωθεί τη φατσούλα του δίπλα στα πλάνα των πυρκαγιών;) - και νομιμοποιεί με τις απίστευτες ασυναρτησίες (μα...στέκονται σε καμιά σοβαρή μαρξιστική κριτική τα παραμύθια του Αλαβάνου;) του, ακριβώς αυτή την πολιτική.\nΜάκη, κάποια στιγμή όλ'αυτά θα τελειώσουν. Οι σεκιουριτάδες ήδη μπορούν να οπλοφορούν, η δημ.αστυνομία οσονούπω και μόνο το εργατικό κίνημα μπορούν να το σταματήσουν αυτό, με όρους εξουσίας.\nΜπάχαλα που δεν αφήνουν έδαφος για πολιτικά συμπεράσματα απλά σπρώχνουν στην αγκαλιά του άλλου πόλου του δικομματισμού. Για τον καπιταλισμό δουλεύουν και τίποτε άλλο.\nΔεν συμπορεύεται με κανέναν Καρατζαφέρη.Αλλά χθες μέσα απο τα μπλοκ του ΣΥΡΙΖΑ βγήκαν κάποιοι και πήγαν να κάψουν τα γραφεία του ΚΚΕ.Γιατί δεν τους σταμάτησαν?Είναι λογικό να υπάρχει εκνευρισμός.Ο εχθρός ειναι το ΚΚΕ?Και έκανε ολόκληρη δήλωση η Παπαρήγα απ'όπου όλοι κράτησαν μόνο αυτή την πρόταση.Μην παίζεις και εσύ αυτό το παιχνίδι(δε λέω ότι το κάνεις).Και πάντως κοινωνική εξέγερση μακάρι να γίνει άλλα μη γίνει σαν τη Γαλλία όπου μετά υπήρξε συντηρητικοποίηση της κοινωνιας.ΌΛΟΙ ΑΥΡΙΟ ΣΤΗΝ ΑΠΕΡΓΙΑ ΚΑΙ ΤΗΝ ΠΟΡΕΙΑ!ΟΧΙ ΣΤΗΝ ΤΡΟΜΟΚΡΑΤΗΣΗ ΤΟΥ ΚΙΝΗΜΑΤΟΣ!Σαλάτα τα έκανα...Τα έβαλα όλα μεσα!!!\n@ regimientocinqo διαφωνώ. Ο Αλαβάνος μπορεί να κάνει μια υπερβολική κρίση, αλλά πατάει σε πραγματικά γεγονότα. Δυστυσχώς το ΚΚΕ υποτιμά τον αυθορμητισμό. Δεν λεω ότι ότι αυθόρμητο είναι και κίνημα, αλλά δεν πρέπει να είμαστε απορριπτικοί. Οσο για τομ εργατικό κίνημα, που είναι; Γιατί δεν εκμεταλεύεται τις περιστάσεις, έτσι ώστε μέσα από την αναταραχή - εξέγερση να κοινωνικοποιήσει τον αγώνα;\nΠιστεύω ότι και το ΚΚΕ κάνει ότι ο ΣΥΡΙΖΑ, προσπαθεί να πολιτικοποιήσει την αγανάκτηση. Απλά το ΚΚΕ έχει την εμπειρία και την άποψη να περιφρουρεί τις πορείες τοπυ, δυστυχώς ο ΣΥΡΙΖΑ και να θέλει (που κάποια κομμάτια του δεν θέλουν, για να είμαι ειλικρινής...) δεν μπορεί. Εκ πείρας σας μιλάω ότι ως ΚΚΕ Εσ. και Ρήγας έχουμε παίξει περισσότερες φορές ξύλο με τα μπάχαλα παρά με την αστυνομία.\n@ Ανώνυμε προφανώς και δεν συμφωνώ με ενέργεις κατά του ΚΚΕ. Αυτό εδώ το μπλοκ τιμά και σέβεται το ΚΚΕ. Ομως η Αλέκα Παπαρήγα δυστυχώς ρίχνει νερό στο μύλο της αντίδρασης που προσπαθεί να στοχοποιήσει τον Αλαβάνο, τον ΣΥΡΙΖΑ και γενικότερα τις κινητοποιήσεις. Θα μπορούσε η Αλέκα στη παρούσα φάση να μην αναφερεθί στρον ΣΥΡΙΖΑ, αλλά φοβάμαι ότι πήγε και αυτή να "παίξει" στην ανησυχία των μικροαστών που αναζητούν ντε και καλά κάποιον καθοδηγητή των επεισοδίων. Ηταν σφάλμα.\nΦυσικά όλοι αύριο στη πορεία...\nΟσο δύσκολο και να είναι ένα θέμα όταν θες να πολιτικοποιήσεις τον αγώνα πρέπει να κάνεις και σκληρή κριτική αν χρειάζεται. Ο ΣΥΡΙΖΑ πατάει σε δύο βάρκες πάλι. Από τη μια μιλάει για εξέγερση και απο την άλλη αύριο δεν κάνει πορεία (ίσως και καλύτερα αν δεν μπορεί να την περιφρουρήσει) αλλά πάει με τη ΓΣΕΕ που ο ρόλος που παίζει έδώ είναι περίεργος. Η απεργία δεν πρέπει να φανεί ως εκδήλωση με κερια πχ στυλ Γιωργάκη. Και η Αλέκα προφανώς διαχώρισε την οργή των μαθητών ακόμα και με ακραίο τρόπο με τα σπασίματα.Επίσης, δεν είπε οτι ο ΣΥΡΙΖΑ καθοδηγεί τους κουκουλοφόρους, είπε ότι πρέπει να απομονωθούν αυτοί που πάνε για να τα σπάσουν για να ωφεληθεί η εξουσία.Χθες ο ΣΥΡΙΖΑ στη Θεσ/νικη δεν το έκανε επειδή θεωρεί οτι τον συμφέρει.Οι χιλιάδες που ήταν στις πορείες του ΚΚΕ χθες, και στο πανεκπαιδευτικό σημερα δεν ήταν ούτε μικροαστοί,ούτε λιγότερο οργισμένοι.Απλώς αποφάσισαν ότι το εφήμερο δεν πρεπει να υποταχθεί στο μόνιμο.Γι' αυτό και εξαφανίστηκαν απο τα μέσα.Τον κόσμο που κατεβαίνει αυτές τις μέρες πρέπει να τον κρατήσουμε και όχι να γυρίσει απογοητευμένος σπίτια του!\nYannis Zabetakis said...\nμακάρι να συνεχίσουμε!\nκαλύτερα καμένα και να χτίσουμε από την αρχή...\nτο σωστό λινκ\n@ Ανώνυμε δεν είπα ότι είναι μικροαστοί αυτοί που μετέχουν σις πορείες του ΚΚΕ. Είπα ότι με τις δηλώσεις της η Αλέκα θέλησε να "χαϊδέψει" τα αυτιά των μικροαστών που βλέποντας από τη τηλεόραση τα γεγονότα αναζητούσαν ποιος "κινει τα νήματα". Λυπάμαι αλλά η Αλέκα είπε σχεδόν τα ίδια με τον Καρατζαφέρη (ο οποίος μάλιστα χαρακτήρισε τη στάση του ΚΚΕ λογική...) σε ότι αφορά την υποτιθέμενη σχέση "κουκουλοφόρων" & ΣΥΡΙΖΑ.\nΓια ρίξτε μια ματια στην ανακοίνωση της "Συσπείρωσης Αναρχικών" για τα γεγονότα: "Η δολοφονία του 16χρονου Αλέξανδρου Γρηγορόπουλου το βράδυ του Σαββάτου της 6ης Δεκεμβρίου, ήρθε να επιβεβαιώσει για μιαν ακόμη φορά την εγκληματικότητα του κράτους και των οργάνων του. Οργάνων που τα χρησιμοποιεί προκειμένου να συνεχίσει τους όρους επιβολής των θελήσεων της οικονομικής και πολιτικής κυριαρχίας στους ανθρώπους.\nΔεν είναι η μοναδική δολοφονία που πραγματοποιεί το κράτος με τα όργανά του. Δεκάδες και εκατοντάδες είναι οι δολοφονημένοι, αλλοδαποί και ντόπιοι κάθε χρόνο. Απλά ο φόνος ενός 16χρονου, και κάθε 16χρονου, χτυπά σε πολλά σημεία την κοινωνία. Γιατί ο δολοφονημένος δεν είναι πλέον κάτι το απρόσωπο. Είναι το παιδί, ο φίλος, ο συμμαθητής, ο μαθητής, ο αδελφός, ο νεαρός, η ζωντάνια. Είναι, πάνω απ’ όλα, η ελπίδα…\nΑπό την πρώτη στιγμή, που μαθεύτηκε ο φόνος, ξέσπασαν συγκρούσεις με τις δυνάμεις των μπάτσων, που πραγματοποίησαν επιδρομή καταλαμβάνοντας την πλατεία Εξαρχείων και εγκλωβίζοντας νεολαίους και αγανακτισμένους ανθρώπους που είχαν ήδη αρχίσει να συγκεντρώνονται.\nΠαρ’ όλα αυτά, κόσμος άρχισε να συγκεντρώνεται στο Πολυτεχνείο και να συγκρούεται με τις δυνάμεις καταστολής. Κι αυτό συνεχίζεται… Αναρχικοί, αντιεξουσιαστές και ανυπότακτοι νεολαίοι, για τρεις συνεχώς ημέρες, εκφράζουν την οργή τους.\nΟι συγκρούσεις και οι καταλήψεις σχολών (Πολυτεχνείο, ΑΣΟΕΕ, Νομική) που συνεχίζονται, οι επέκταση των συγκρούσεων στις υπόλοιπες πόλεις του ελλαδικού χώρου (Θεσσαλονίκη, Πάτρα, Γιάννενα, Βόλο, Λάρισα, Τρίκαλα, Ηράκλειο, Χανιά, Κέρκυρα κλπ) με επιθέσεις σε σύμβολα και μηχανισμούς του κράτους και της εκμετάλλευσης, δείχνουν πως η δολοφονία του νεαρού Αλέξη αποτέλεσε μια αφορμή. Μια ευκαιρία για να εκφραστεί η κοινωνική οργή απέναντι στις συνθήκες συνεχούς αύξησης της εξαθλίωσης που έχουν κατασκευάσει και προωθούν οι κυρίαρχοι. Συνθήκες που δεν αφορούν μόνο τον ελλαδικό χώρο. Συνθήκες που έχουν συμφωνηθεί από τα παγκόσμια κέντρα με την εφαρμογή του σχεδίου «παγκόσμια οικονομική κρίση».\nΞέρουμε πως πρωταρχικός στόχος του κράτους και των μηχανισμών χειραγώγησης παραμένουν οι νεολαίοι. Ο λόγος είναι απλός. Είναι αυτό το κομμάτι της κοινωνίας που έχει τη δυνατότητα όχι μόνο να αντιλαμβάνεται αλλά και να αντιδρά. Να είναι δέκτης, μέσα από πολλούς δίαυλους, της καταπίεσης, της εκμετάλλευσης, αλλοτρίωσης και της χειροτέρευσης των συνθηκών δουλείας. Και να αντιδρά με ένα τρόπο, άμεσο, ειλικρινή και αχειραγώγητο.\nΓι’ αυτό κι αμέσως μετά την είδηση της δολοφονίας άνοιξε ο δρόμος για την ΕΞΕΓΕΡΣΗ. Γιατί στη δράση μπήκαν κυρίως νεολαίοι. Και την επόμενη μέρα οι μαθητές.\nAναμφισβήτητα αυτό που συμβαίνει είναι μια ΕΞΕΓΕΡΣΗ που ξεπερνά πλέον το γεγονός της δολοφονίας.\nΓια τέσσερις ολόκληρες μέρες εξαπλώνεται, ένα παθιασμένο πλήθος ανθρώπων, χωρίς καθοδηγητές, χωρίς να γνωρίζονται μεταξύ τους, αιφνιδιάζουν, χτυπούν, οργανώνουν τον αυθορμητισμό τους. Γκρεμίζουν το μύθο της κρατικής παντοδυναμίας. Επιτίθενται σε αστυνομικά τμήματα, εφορίες, νομαρχίες, κρατικά κτίρια. Γι’ αυτό και τα κρατικά καθάρματα, ξαναβγάζουν τα όπλα τους και πυροβολούν. Γι’ αυτό και ο αναίσχυντος εκπρόσωπος του κράτους βγάζει ανιαρά και απειλητικά «διαγγέλματα».\nΞέρουμε πως οι συγκρούσεις που μετατρέπονται σε εξέγερση έχουν αιτίες, αφορμές και στόχους.\nΜπορεί ορισμένες πρακτικές των εξεγερμένων να μην αντιστοιχούν με τις αναρχικές θεωρήσεις και πρακτικές. Αλλά δεν είμαστε εμείς που θα δικάσουμε αυτά με τα οποία διαφωνούμε.\nΆλλωστε, η εξέγερση είτε μας αρέσει, είτε όχι είναι πολύμορφη και αντιφατική. Όμως παραμένει ΕΞΕΓΕΡΣΗ.\nΌσο γι’ αυτούς που μιλούν για πλιάτσικο καλό θα είναι να δουν το πλιάτσικο που γίνεται στις ανθρώπινες υπάρξεις από το κράτος και τους κάθε είδους εκμεταλλευτές.\nΗ κοινωνία εξεγείρεται, συγκρούεται, καταστρέφει τα εργαλεία και τα σύμβολα του κράτους.\nΔεν πρόκειται για εκείνο το κομμάτι της που έχει αποδεχθεί τις κρατικές λογικές. Είναι το άλλο. Το πιο μεγάλο αριθμητικά. Οι καταπιεσμένοι, οι εκμεταλλευόμενοι. Αυτοί που είναι έτοιμοι να ξεσηκωθούν με την πρώτη ευκαιρία. Γιατί δεν έχασαν την ελπίδα και το πάθος. Είναι όλοι αυτοί που δένουν τον πόνο και την οργή τους. Αυτοί που πραγματοποιούν τα μεγάλα ιστορικά και κοινωνικά γεγονότα. Είναι αυτοί που φόρεσαν κουκούλες πάνω από κουστούμια ή γραβάτες αλλά και πάνω από φτηνά ή φθαρμένα ρούχα. Είναι όλοι αυτοί που οι στενόμυαλοι εγωιστές του κάθε εξουσιαστικού μπερντέ προσπαθούν να υποτιμήσουν και να περιπαίξουν. Είναι οι ΕΜΟ που «έριξαν τα μαλλιά τους πίσω και φόρεσαν το πρόσωπο ανάποδα». Είναι οι ταλαιπωρημένοι, οι κατατρεγμένοι , οι αγανακτισμένοι, οι οργισμένοι.\nΞέρουμε πως ο πόνος που έσπειρε φόνος του νεαρού Αλέξη είναι μια σταγόνα από τα εκατομμύρια τόνων που σκορπά το κράτος καθημερινά από την πρώτη στιγμή που επιβλήθηκε πάνω στους ανθρώπους.\nΞέρουμε πως όλοι οι μικροί και μεγάλοι κομματικοί μηχανισμοί σπεύδουν να εκμεταλλευτούν και να σκυλεύσουν τον νεκρό 16χρονο.\nΆλλωστε, δεν έχει σημασία αν καταδικαστεί ο μπάτσος σε βαριές ή ελαφριές ποινές. Η όποια «καταδίκη» του δεν μπορεί να αθωώσει τον κύριο υπεύθυνο της δυστυχίας των ανθρώπων: το κράτος.\nΤο ζήτημα αφορά πλέον ολόκληρη την κοινωνία. Κι ο καθένας τοποθετείται ανάλογα. Οι συνθήκες σύγκρουσης στρέφονται ενάντια στα στηρίγματα του κράτους, αλλά και ενάντια στην δομημένη πραγματικότητα που έχει κατασκευαστεί από τους εξουσιαστές: την πόλη που είναι η μόνιμη φυλακή εκατομμυρίων σκλαβωμένων.\nΜετά το ξέσπασμα αυτής της εξέγερσης ξέρουμε πως ΤΙΠΟΤΕ ΠΛΕΟΝ ΔΕΝ ΘΑ ΕΙΝΑΙ ΟΠΩΣ ΠΡΙΝ.\nΕίναι σημαντικό να υπάρξει μια επέκταση των συγκρούσεων και ενίσχυση της δράσης των αγωνιζόμενων με στόχο το κράτος".\nΕπίσης βρήκα τι έλεγε το ΚΚΕ το 2005 για την εξέγερση στα προάστεια του παρισιού. Για διαβάστε:\nΑνακοίνωση - κάλεσμα του Γραφείου Τύπου του Κόμματος για τις εξελίξεις στη Γαλλία\nΟι κοινωνικές και πολιτικές αιτίες που οδήγησαν στην εξέγερση των εργατικών συνοικιών - γκέτο της Γαλλίας αποκαλύπτουν πως πίσω από το λεγόμενο «κοινωνικό κράτος», που υμνούν τα κόμματα του ευρωμονόδρομου, βασιλεύει η απίστευτη αθλιότητα και η καταπίεση των φτωχών λαϊκών στρωμάτων.\nΟ ξεσηκωμός φανερώνει πως οι κεντροδεξιές και οι κεντροαριστερές κυβερνήσεις είναι συνυπεύθυνες και συνένοχες.\nΤο ΚΚΕ εκφράζει τη συμπαράστασή του στους σύγχρονους «Αθλίους» του Παρισιού και όλης της Γαλλίας. Καλεί το λαό να εκδηλώσει την αλληλεγγύη του στους ξεσηκωμένους προλετάριους των «γκέτο».\nΚαλεί όλους τους εργαζόμενους στη χώρα μας και ειδικά τους εργάτες και τις εργάτριες, τους νέους και τις νέες οικονομικούς μετανάστες να βγάλουν χρήσιμα συμπεράσματα από όσα συμβαίνουν στη Γαλλία.\nΝα διεκδικήσουν τα σύγχρονα κοινά δικαιώματά τους δυναμώνοντας την αντιμονοπωλιακή ενότητα και πάλη με τη συμμετοχή τους στο ταξικό εργατικό κίνημα.\nΟι μετανάστες θα ενσωματωθούν στην κοινωνία όντας ενταγμένοι στο λαϊκό μέτωπο που παλεύει για ριζικές πολιτικές αλλαγές".\nΘυμίζω ότι τότε οι εξεγερμένοι τα έκαναν "γυαλιά καρφιά" καίγοντας τα πάντα...\nΘυμάστε πως άρχισε η εξέγερση στο παρίσι; Από το θάνατο 2 νεαρών μεταναστών που δεν σταμάτησαν σε τροχαίο μπλοκο... και όμως τότε το ΚΚΕ είδε "ξεσηκωμένους προλετάριους των «γκέτο»".\nΕπίσης θα σου θυμίσω και τη στήριξη στη Μανωλάδα όπου και εκεί οι άθλιοι ήταν.Αρα δε φοβόμαστε ούτε τις οξύνσεις,ούτε το ξύλο με τους μικροαστούς. Εδώ όμως παίζεται ενα περιεργο παιχνίδι.Δεν είναι η πλειοψηφία που σπάει.Εδώ δεν τα σπάνε οι άθλιοι μόνο.Υπάρχει ένα φάσμα ανθρώπων από ασφαλίτες μέχρι οργισμένους και δικαιολογημένα νέους και αποκλεισμένους γενικά.το θέμα ειναι να μη μείνουμε στην οργή και μόνο.Εδώ υπάρχει μαζικόκινημα τώρα που πρέπει να ισχυροποιηθεί. Στη Γαλλία δεν υπήρχε αυτή η δυνατότητα δυστυχώς. Θυμάμαι δυστυχως πως τελείωσε η εξέγερση και τι συντηρητική στροφή έγινε.Και που ειναι αυτός ο κόσμος! Με αυτό δε λέω ότι ήταν άδικη η εξέγερση!Απλώς στη Γαλλία δεν υπήρχε και κάτι να τους καλύψει πολιτικά...Πολύ καλή η προκήρυξη των αναρχικών.Και πραγματικά εύχομαι να υπάρξει λαική εξέγερση!Αλλά με χαρακτηριστικά που πραγματικά θα οδηγήσουν στην ανατροπή.Και όχι τον κόσμο σπίτι.Το πρόβλημα δεν ειναι το αυθόρμητο αλλά το στημένο σε καποιες περιπτώσεις.Να σου θυμίσω ότι και οι μπάτσοι της ζαρτινιέρας κουκουλοφόροι,"οργισμένοι νεοι " ήταν.Τα σπασίματα δε βοηθάνε και κάποιους φυσικούς σου συμμάχους τους απομακρύνουν.Και για μια ακόμη φορά δεν είπε η Αλέκα ότι ο ΣΥΡΙΖΑ κινέι τα νήματα.Ασχετο τι παίζουν!Αλλά ότι πρέπει κινήσεις που στρέφονταΙ ενάντια στο κίνημα να καταδικαστούν και να απομονωθούν.Αν είχαν καει τα γραφεία στη Θεσ/νικη φαντάζομαι ξέρεις ότι το πρόβλημα θα ήταν μεγάλο.Κι αν θες αποπροσανατολιστικό για το κίνημα.\n"Βρωμικο παιχνιδι" και πρασινα αλογα. ΠΑΝΤΑ παιζεται "βρωμικο παιχνιδι". ΠΑΝΤΑ. Το θεμα ειναι οτι οταν η φωτια ξεσπασει, αμα θες να λεγεσαι κομμουνιστικο κομμα πρεπει να εισαι εκει για να της δωσεις κατευθυνση.\nΗ κοινωνια εχει εκραγει. Οι μαθητες, φιλε εξαπωδω, δεν διαδηλωσαν ειρηνικα: οι μαθητες επιτεθηκαν στα ισα στην αστυνομια στην Κερκυρα, στον Πειραια, και αλλου.\nΝΑ ΜΗΝ ΕΠΑΝΑΛΗΦΘΕΙ Η ΤΡΑΓΩΔΙΑ ΤΗς ΠΑΝΣΠΟΥΔΑΣΤΙΚΗΣ 8!\nΜπορεί να έχεις δίκιο για γεγονότα με μαθητές. Στην Πάτρα, για παράδειγμα, παρ' όλο που το πρωί μαζεύτηκαν χιλιάδες παιδιά, δεν άνοιξε μύτη. Διαχωρίζω τελείως την (πραγματικά) αυθόρμητη βία των μαθητών (καλά έκαναν μάλιστα) αποτέλεσμα της οργής (το έχω κάνει κι εγώ στο παρελθόν), από τη μιλιταριστικά εκδηλωμένη φαντασμαγορία της βίας. Γιατί αυτό που έγινε στην Αθήνα κατάντησε τηλεοπτικό σόου και μάλιστα δωρεάν.\nΑπό πότε η αληθεια είναι "νεοφασιστική"; Η Αλέκα είπε αυτό που όλοι ξέρουμε ότι παίζεται τα τελευταία δύο χρόνια με τον ΣΥΡΙΖΑ. Δέχομαι ότι το είπε σε λάθος στιγμή. Αλλά όχι ότι είπε ψέμματα ή ότι δεν είναι πολύ σημαντικό αυτό που είπε. Στην Πάτρα, τα επεισόδια όλες αυτές τις μέρες ήταν περιορισμένης έκτασης και απολύτως στοχευμένα γύρω από το Μέγαρο της Αστυνομίας (και χεστήκαμε αν το έκαιγαν ολόκληρο το μπουρδέλο). Όταν, όμως χτες, την προηγουμένη έχει καεί η Αθήνα, με τον τρόπο που κάηκε, όταν το πρωί χιλιάδες μαθητές διαδήλωσαν μαχητικά στην πόλη (αυτό που έπρεπε να γίνει, δηλαδή), όταν οι συλληφθέντες των προηγουμένων ημερών έχουν αφεθεί ελεύθεροι και το απόγευμα βάζεις πορεία μόνο ΣΥΡΙΖΑ-εξωκοινοβουλευτικοί και στην πορεία είναι μόνο κόσμος εντός και περιξ των οργανώσεων και αντεξουσιαστές ή "αντεξουσιαστές", τότε αυτό είναι αντικειμενικά ασπίδα ή δεν είναι για τις μεγάλες ζημιές που επακολούθησαν; Τη στιγμή τονίζω που ο στόχος της μαζικότητας των εκδηλώσεων επιτεύχθηκε το πρωί! Πρέπει να είσαι πολιτικά μαλάκας για να κάνεις κάτι τέτοιο, όταν μάλιστα έχεις πλήρη αδυναμία να περιφρουρήσεις την πορεία σου. Εκτός αν επιθυμείς να συνεχιστούν τα σπασίματα για να υπάρχει η ψευδαίσθηση της εξέγερσης...\nΤο αποτέλεσμα; Τα θλιβερά γεγονότα που είδαμε, όπου καταστηματάρχες, μπράβοι, ακροδεξιοί αλλά και αρκετοί πολίτες να παίρνουν στο κυνήγι τους εκατό "εξεγερμένους" και να τους διώχνουν περίπου δύο χιλιόμετρα μακριά από το κέντρο της πόλης!! Και οι ΣΥΡΙΖΑιοι με την εξωκοινοβουλευτική να τρέχουν ασθαμαίνοντας πίσω από τους "αγανακτισμένους" πολίτες προσπαθώντας να περισώσουν την κατάσταση... Γελοιότητες!\nΚαι τα γράφω αυτά γιατί στην ίδια πόλη, το '91, μετά τη δολοφονία του Τεμπονέρα ήταν εκατοντάδες και ΧΙΛΙΑΔΕΣ ο κόσμος που την έπεφτε στην Αστυνομία, την τότε διορισμένη Νομαρχία και τα γραφεία της ΝΔ και συγκρούονταν επί δύο μέρες με την Αστυνομία. Τότε που έβλεπες απλούς (υπεράνω πάσης περί αναρχισμού υποψίας) ανθρώπους να ανάβουν φωτιές, να πετάνε πέτρες και να την πέφτουν στα ίσα στους μπάτσους...\n@ Εξαποδώ κατ' αρχάς έγραψα ότι το ΚΚΕ λέγοντας περί σχέσεων ΣΥΡΙΖΑ - "μπαχαλάκηδων" συμπορεύεται με τον νεοφασιστικό εσμό. Ρίξε μια ματιά σε ορισμένα σάιτ και μπλογκ και θα δεις τους απόγονους των ταγματασφαλητώννα εκθειάζουν την "σοβαρή" στάση του ΚΚΕ. Καταλαβαίνω την πολιτική & ιδεολογική αντιπαράθεση του ΚΚΕ με τον ΣΥΡΙΖΑ δεν δέχομαι όμως με τίποτα η Παπαρήγα να δίνει "πάσες" στον Καρατζαφέρη. Γιατί αύριο οι ακροδεξιοί θα βρεθούν απέναντί μας και τότε τι θα λέμε; Ηδη στην Πάτρα το έργο των αγανακτισμένων (μη χέσω...) πολιτών έκανε την εμφάνισή του.\nΟι μέρες είναι ζόρικες και με την ευακιρία θελω να γράψω και κάτι άλλο που αφορά περισσότερο τον Ανώνυμο.\nΤο ΚΚΕ στις θέσεις για τον Σοσιαλσιμό, ενόψει του συνεδρίου του, στη προσπάθεια του να δικαιολογήσει τον Στάλιν λεεει (σε πολύ χοντρές γραμμές...) ότι εκείνη την εποχή γινόταν σκληρή ιδεολογική ακιν ταξική πάλη στο Κόμμα των Μπολσεβικών και χρειάστηκαν ακόμα και... ακρότητες για να επικράτησει η σωστή κομμουνιστική γραμμή. Μάλιστα πολλά στελέχη του φέρνουν σαν παράδειγμα για τους θανάτους και τις εκτελέσεις αντιφρονούντων ακόμα και την Κομμούνα των Παρισίων όπου οι επαναστατημένοι κομουνάριοι δεν φέρθηκαν και με το γάντι (και καλά έκαναν...) ή τη γαλλική Επανάσταση όπου το αίμα έτρεξε ποτάμι.\nΠως λοιπόν από τη μια "εξηγεις" το αίμα του Στάλιν, αλλά από την άλλη θεωρείς "βρώμικο παιχνίδι" τα επεισόδια που δημιουργολύν ΚΑΙ καταπιεσμένοι;\nΓιατί ανάμεσα στους προβοκάτορες, τους ασφαλίτες, τους μπαχαλάκηδες, τους χαβαλέδες υπάρχουν και εξεγερμενοι προλετάριοι, καταπιεσμένοι που κάθε φορά πιστεύουν ότι μια νύχτα μπορεί να είναι η απαρχή της προλεταριακής εξέγερσης που θα βάλει τέλος στην καταπίεση. Ουτοπία; Μπορεί αλλά όπως λεει και το σύνθημα του Μάη "Να 'στε ρεαλιστές, ζητήστε το αδύνατο".\nΠάντως, για την ιστορία, να αναφέρω ότι οι "αγανακτισμένοι" πολίτες, εμφανίστηκαν για πρώτη φορά επί Κουτσόγιωργα ('84-'85) στις μεγάλες συγκρούσεις στα Εξάρχεια και ήταν οι περισσότεροι συνδιαλιστές της τότε πανίσχυρης ΠΑΣΚΕ, όπου και βοηθούσαν την "σοσιαλιστική" αστυνομία στο θεάρεστο έργο της.\nΈτσι για να μην ξεχνάμε δηλαδή, γιατί σήμερα άκουσα και διάβασα διάφορα ΠΑΣΟΚικά υποκείμενα να εξανίστανται για τους "αγανακτισμένους" της Πάτρας και της Λάρισας...\nΜάκη, συμφωνώ μαζί σας σε όλα όσα εξηγήσατε στα σχόλια. Δυστυχώς το ΚΚΕ ακολουθεί την πεπατημένη του παρελθόντος. Δεν σας κρύβω ότι σπάνια κρίνω τις τακτικές του ΚΚΕ. Μπορεί για συναισθηματικούς λόγους, μπορεί κι επειδή έχω κλείσει το κεφάλαιο αυτό εδώ και 28 ολόκληρα χρόνια. Σημασία έχει ότι σήμερα το ΚΚΕ έδειξε για μια ακόμη φορά την άρνησή του να ξεφύγει από το παρελθόν. Και δεν είναι αδυναμία είναι άρνηση. Οι λόγοι δικοί τους.\nΣημασία έχει ότι σήμερα κάτι συμβαίνει, και καμια δύναμη της Αριστεράς δεν μπορεί να το προσεγγίσει. Βλέπετε μάθαμε στις μεταξύ μας ιδεολογικές συγκρούσεις και γίναμε όλοι εσωστρεφείς. Όμως γύρω μας υπάρχουν κι άλλοι που για να τους προσεγγίσουμε απαιτούμε, εκ συνήθειας, να έχουν πολιτική ταυτότητα. Δυστυχώς μας ξεπέρασαν. Έστω και χωρίς αυτήν.\nΑν εξακολουθήσουμε έτσι, μιλάω για το σύνολο της Αριστεράς, τότε οι φτωχοί, οι άνεργοι, οι περιθωριοποιημένοι, οι νέοι, όλοι όσοι υποφέρουν θα βρεθούν και απέναντί μας. Και αλίμονο τότε. Να έχουμε εχθρούς εκείνους για τους οποίους υποτίθεται ότι αγωνιζόμαστε.\nΠάντως σήμερα στην απεργία με το ΠΑΜΕ ήταν πολλοί,παρα πολλοί απο τους περιθωριοποιημένους που λέμε.Και μετανάστες και ανεργοι και φτωχοί που συνδύασαν την οργή με τον αγώνα για τα καθημερινά.Φώναξαν,πορεύτηκαν και αυτό είναι που μένει.Γιατί ας πούμε σημέρα κανείς άλλος δεν πήγε να περιφρουρήσει την απεργία στους τόπους δουλειάς?Εγώ νομίζω ότι εκεί πρεπει να στοχεύουμε.Ο κακόμοιρος που απλώς σπάει ειναι ο ίδιος που δε σηκώνει κεφάλι στον τόπο δουλειάς.Αυτό πρέπει να αλλάξει.Γιατί όταν καταλαγιάσουν όλα(μακάρι όχι) εκεί ειναι η ποιοτική μέτρηση.Και για μια ακόμη φορά μην μπλέκουμε τους μαθητές που πετάνε νεράτζια με τον κάθε ένα που δεν ξέρουμε το στόχο του.Η οργή των μαθητών πρέπει να συνεχιστεί.\nΜια ζωή αιρετικός κολλητέ, θα σταθώ στο έλασσον. Τι πα να πει "θέσεις εργασίας για τους νέους αλλά όχι με το σταγονόμετρο του ΑΣΕΠ". Μεταρρυθμιστικός είναι ο ΣΥΝ/ΣΥΡΙΖΑ και κοινοβουλευτικός του ανήρ ο κ. Αλέκος. Οπότε; Κατάργηση του ΑΣΕΠ και ριζοσπαστικά... ρουσφέτια;\nkopse toys fasistes!na pane na syzhthsoun me ton kougia...\nΜακη δεν εχεις καταλαβει κατι πολυ σιμαντικο οτι εχουμε καπιταλισμο.Και για να τον ανατρεψης χρειαζεται το κινιμα να εχει ξεκαθαρο προσανατολισμο ανατροπης αυτου του συστηματος.Ο ΣΥΡΙΖΑ μεχρει σημερα μονο αυτο δεν δειχνη με την πολιτικη του .Να θυμησω Μαστριχ 65ωρο ΚΑΠ συνερασιες στη ΓΕΣΕΕ ΣΤΑ ΕΡΑΤΙΚΑ ΚΕΝΤΡΑ ΣΤΑ ΣΩΜΑΤΕΙΑ .ΟΣΥΡΙΖΑ Μακη μου αποπροσανατολιζη το κινημα πατωντας σε δυο βαρκες.Δεν μπορει να υπαρχει ανθρωπινος καπιταλισμος οπως λεει ο ΑΛΕΞΗΣ ΤΣΙΠΡΑΣ . Ξεχνας πριν λιγο καιρο τους νεκρους μεταλεργατες στο ΠΕΡΑΜΑ τους χιλιαδες νεκρους εργατεσ μεχρι σημερα και αυτη δολοφονιμενη ειναι και ο δολοφονος ειναι γνωστος , ειναι αυτοι που υπειρετη στην Ε.Ε.\n@ Aνωνυμε έλεος. Δεν φταίει για όλα ο Συριζα\nΝαι δε φταίει για όλα.\nΓια ότι περισσεύει φταίει ο Χατζηπετρής.\nΔε φταίει για όλα ο ΣΥΡΙΖΑ προφανώς.Απλώς δεν ειναι γενικά κακό να αποκαλύπτεις πλευρές της πολιτικής του καθενός.ΝΔ-ΠΑΣΟΚ φταίνε φυσικά!Κανείς όμως δεν είναι στο απυρόβλητο.Και για να επανέλθω στο αρχικό η σύγκρουση με τους μικροαστούς έγινε χθες στους χώρους εργασίας για την περιφρούρηση της απεργίας.Καλύτερα ένα πολυκατάστημα και μια τράπεζα να κλείνει γιατι οι εργαζόμενοι απεργούν παρά επειδή κάηκε...Και δε λέω ότι ο ΣΥΡΙΖΑ λέει το άλλο.Απλώς τα κάνει όλα αχταρμά.Και δεν είναι τυχαίο που τα κανάλια παίζουν αυτό και όχι το άλλο.Γιατί το άλλο δείχνει ποιοτικό άλμα.\nΠάντως, πολύ "ανωνυμία" βλέπω και στο ίδιο μοτίβο: φασίστες, Κούγιας κλπ. Σε διάφορα βλογς.\nΤις υπερωρίες σας θα τις πληρωθείτε ρε αλάνια;


οι βιαστές του λαού… | ΥΠΕΡΒΑΣΗ\n« τα «σταγονίδια» και ο βούρκος….\nηθικός κρετινισμός… »\nοι βιαστές του λαού…\nPosted Δεκέμβριος 15, 2011 by papailias in Uncategorized.\t9 Σχόλια\nΣτο μπλογκ των «Ενωμένων Μπλόγκρες ο φίλος Μάτζεστιξ έθεσε το ερώτημα:\nΕσύ τι θα έκανες, αν δεν είχες φράγκο, και σου ζητούσανε να τους δώσεις την μάνα σου και την κόρη σου;\nΚαι αναφέρθηκε σε συνέντευξη του κ. Καρατζαφέρη προς τον παρουσιαστή του ΑΝΤΕΝΝΑ κ. Γιλωργο Παπαδάκη. Όπου, μεταξύ άλλων, γράφει τα εξής:\nΣτις 13-12-2011, ο Παπαδάκης τού Αντέννα παρουσίασε τόν Κύριο Καρατζαφέρη (βλ. video) , τόν αρχηγό τού ΛΑ.Ο.Σ. ή στήν νεωτέρα κοσμική έκδοσή του, Λαός, με τόνο!!!\n«Λυπούμαι πολύ για τόν λαό, αλλά τι νά κάνω;;; Πηγαίνουμε στούς Τροϊκανούς, στό…. παρακαλητό και πρέπει να κάνουμε ότι μας ζητήσουν για να μας δώσουν χρήματα!!!\nΕσύ, Γιώργο Παπαδάκη, τι θα έκανες αν δεν είχες φράγκο και σού ζητούσανε να τούς δώσεις την μάνα σου και την κόρη σου;\n(Εδώ ο Παπαδάκης δεν απάντησε)!!\nΌποιος έχει κάποια καλύτερη πρόταση( εκτός από τού να γυρίσουμε στήν Δραχμή, πού είναι θάνατος!!) συνέχισε ο Μέγας αρχηγός, να μας την πεί και εγώ μαζί του!!!».\n«Μετά τόν Δευτερο Παγκόσμιο Πόλεμο, οι Εγγλέζοι φέρανε στήν ηττημένη Ιταλία, χιλιάδες Πακιστανούς στρατιώτες πού χρησιμοποίησαν εναντίον τού άξονος!!\nΑυτοί οι Πακιστανοί στρατιώτες, εκεί στήν Ιταλία, αγκάλιαζαν τα μικρά αγοράκια, τα θωπεύανε, τα βάζανε στά γόνατά τους και τα χαϊδεύανε, μπροστά στίς μάνες τους!!!!\nΚάποιος δημοσιογράφος τότε, ρώτησε τίς μάνες τών παιδιών, πού έβλεπαν αυτό το αίσχος να γίνεται μπροστά στα μάτια τους, γιατί δεν αντιδρούσαν.\nΟι μάνες λοιπόν, τού απαντήσανε, ότι με αυτόν τόν τρόπο διατηρούν τα παιδιά τους ζωντανά!!!!»\nΑυτά, μεταξύ των άλλων, έγραψε και σχολίασε με πολύ καυστικό τρόπο και περισσή ευαισθησία ο φίλος Μάτζεστιξ. Που, δυστυχώς, δεν μπορώ, για λόγους εκτάσεως των σχολίων να παραθέσω. Και περιορίζομαι στο σχολιασμό, που έκαμα ο ίδιος.\nΤο ερώτημα του κ. Καρατζαφέρη αποτελεί, από πλευράς αποτελέσματος, ιταμή και πρόστυχη απειλή σε βάρος του λαού με τον οποίο, όπως φαίνεται, δεν μπορεί να έχει καμιά απολύτως σχέση το συνώνυμο με το λαό κόμμα, του οποίου προΐσταται.\nΚι ακόμα αποτελεί περιύβριση των ηθικών και πνευματικών αρχών του νεοελληνικού πολιτισμού μας.\nΚαι ιδιαίτερα του θρησκεύματός (της ορθοδοξίας), του οποίου η επωνυμία επιστρατεύεται ακόμη και στον τίτλο του κόμματος, το οποίο υποτίθεται ότι είναι ακραιφνής υπερασπιστής του.\nΚαι να προσθέσω ότι η ιταμή και πρόστυχη αυτή ψυχολογική τρομοκρατία σε βάρος του λαού αντιπροσωπεύει και τα υπόλοιπα μέλη της εφιαλτικής τρόικας, εφόσον δεν έχουν τη στοιχειώδη ευαισθησία να την καταδικάσουν….\nΜπορεί! Αλλά, σε τελική ανάλυση, ιδιαίτερα αντιπροσωπευτική για τη βαθύτερη ουσία της υπαρξιακής μας υπόστασης!….\nPosted by Γιώργος Μεσσηνία on Δεκέμβριος 16, 2011 at 3:37 μμ\nΤο να σχολιάσω τα αυτονόητα είναι και κάπως υποκριτικό από μέρους μου.\nΕκτός των άλλων, το κείμενο «μιλάει» από μόνο του και βρίθει νοημάτων.\nΤο παν είναι να παρατηρήσουμε και κάτι ακόμα, μια διπλή ανάγνωση αυτής της παθολογικής/νοσηρής αντίληψης Καρατζαφέρη…\nΠρόκειται για μια έκφανση του «ο χορτάτος δεν σκέφτεται τον πεινασμένο…».\nΠοιο ήταν λοιπόν το κόστος της οικονομικής κρίσης για τον κύριο Καρατζαφέρη;\nΓιατί όλοι έχουν ένα κόστος.\nΑπό την οικονομική κρίση που ανέκυψε, το ΛΑ.Ο.Σ, βρίσκεται στα κέντρα λήψης των αποφάσεων, τώρα πλέον απολαμβάνει ισχυρά κομμάτια και από την πίτα της εξουσίας, με προοπτική να αυξήσει την εκλογική του επιρροή.\nΤο να είσαι ανόητος και να τρομοκρατείς τον κόσμο με ηλίθια διλλήματα, που καταρρακώνουν κάθε έννοια πνευματικής διαύγειας, ας πούμε ότι είναι ανεκτό, λόγω ιδιομορφίας του καθενός στο πως αντιλαμβάνεται τα πράγματα.\nΤο να επενδύεις σε αυτό με παράλληλα κέρδη ισοδυναμεί με ακραία εκδοχή μισάνθρωπης νοοτροπίας και φιλοτομαρισμού, για να μην πω τίποτα χειρότερο.\nΑυτό βέβαια στη συνείδησή μου, δεν εξωραϊζει κανένα κομμάτι του πολιτικού συστήματος, ούτε αριστερά-ούτε δεξιά, μιας και οι μεν τρομοκρατούν λέγοντας ψέματα, οι δε χαϊδεύουν αυτιά λέγοντας πάλι ψέματα.\nΛύσεις υπήρχαν, και αν ήθελαν θα είχαν και τον λαό μαζί τους.\nΑλλά πολύ φοβάμαι πως αυτή η κρίση αποδείχθηκε χρυσοφόρα για πολύ κόσμο αυτού του κατεστημένου και παριστάνουν όλοι τους τυφλούς.\nΜη βλέποντας τις πραγματικές παθογένειες του ελληνικού κράτους και της οικονομικής δραστηριότητας, όπως επίσης και με το να ξεζουμίζουν τους πολίτες και να οδηγούν στην ανεργία και τον αφανισμό μια γενιά που βρίσκεται στις πιο παραγωγικές ηλικίες με χαρακτηριστική άνεση…\nΚαι σε αυτό την ευθύνη φέρει σύσσωμο το πολιτικό σύστημα και ειδικότερα εμείς ως ψηφοφόροι του.\nΓι’ αυτό και έχω ως πολιτικό παράδειγμα αναφοράς τον Καποδίστρια:\nΓιατί αυτός ο οξυδερκής άνθρωπος, δίχως να είναι φονταμενταλιστής ή θρησκόληπτος, έστησε τα θεμέλια του νεοσύστατου ελληνικού κράτους στη βάση του υπερβατικού, της ορθόδοξης πνευματικής καλλιέργειας ενός λαού προς ανάσταση και δημιουργία.\nΦυσικά το «ορθόδοξο» στοιχείο, δεν το χρησιμοποίησε ως στάμπα, ως περιτύλιγμα, αλλά ως ΟΥΣΙΑ!\nΚάτι από το οποίο αρνούνται να εμπνευστούν τα «ψώνια» της δημιο-κρατίας που έστησαν πάνω σε υλιστικές παραδοχές και ψευτοπροοδευτικές φωτοβολίδες άνευ ουσιαστικού περιεχομένου.\nPosted by Χρήστος Δημάρης on Δεκέμβριος 16, 2011 at 5:51 μμ\nΤΟ ΑΝΤΙΘΕΤΟ ΤΗΣ ΑΓΑΠΗΣ ΕΙΝΑΙ Η ΑΔΙΑΦΟΡΙΑ: Φίλε Γιώργο προσυπογράφω το εξαίρετο σχόλιο σου. Να θυμίσω μόνο πως ο Θεός τιμώρησε τον πλούσιο όχι επειδή δεν έδωσε φαγητό στον φτωχό αλλά επειδή αδιαφόρησε για τον φτωχό. Ούτε γύρισε να τον κοιτάξει!!!\nPosted by Γιώργος Μεσσηνία on Δεκέμβριος 16, 2011 at 6:24 μμ\nΣε λίγες γραμμές αλλά και πιο περιεκτικός φίλε Χρήστο.\nΑυτό εννοώ ακριβώς!\nPosted by papailias on Δεκέμβριος 16, 2011 at 6:38 μμ\nΣυμφωνώ με τα λεγόμενα του Χρήστου, σχετικά με το ωραίο σχόλιό σου.\nΔείχνει ότι διαθέτεις τις δυνατότητες να ξανοιχτείς πέρα απ’ τον απλό σχολιασμό.\nΚαι να δώσεις άρθρα, ανάλογα με τις απαιτήσεις της καθεμιάς περίπτωσης.\nΞεκινάμε-συνήθως- διστακτικά στην αρχή. Και μπορεί ακόμη να συναντήσουμε και την αμφισβήτηση.\nΕκείνο, που έχει σημασία, είναι ο τελικός σκοπός: Να βοηθήσουμε τον εαυτό μας και τους άλλους.\nΚαι τρώγοντας έρχεται και μεγαλώνει η όρεξη.\nΓια τον αξιότιμο κ. Καρατζαφέρη δεν χρειάζεται να προσθέσουμε τίποτε. Τα είπες όλα!…\nPosted by Γιώργος Μεσσηνία on Δεκέμβριος 16, 2011 at 7:43 μμ\nΕυχαριστώ ιδιαίτερα παπα-Ηλία, οι συμβουλές σου, είναι πολύτιμος οδηγός για ‘μένα.\nΕπειδή διάβασα στη προηγούμενη ανάρτηση κάτι που με ενθουσίασε, ελπίζω όταν σας καλέσουν στην εκπομπή του Τέρενς Κουίκ να μας ενημερώσετε έγκαιρα όλους τους σχολιαστές, δεν θα ήθελα να χάσω αυτή την εκπομπή με τίποτα!\nPosted by Λυγερή Βασιλείου on Δεκέμβριος 16, 2011 at 9:58 μμ\nΜπράβο παπά μου !\nΑς μην έχουμε γνωριστεί. Σε διαβάζω , σε σέβομαι και σε εκτιμώ βαθύτατα.\nPosted by papailias on Δεκέμβριος 16, 2011 at 11:47 μμ\nΕυχαριστώ για το ενδιαφέρον σου ν’ ακούσεις τη συμμετοχή μου στην εκπομπή του Τέρενς Κουΐκ.\nΑλλά θα σου έλεγα να κρατήσεις μικρό καλάθι.\nΓιατί πρώτα-πρώτα δεν είμαι εξοικειωμένος με την τηλεόραση. Και έπειτα γιατί δεν βρίσκομαι στην ακμή της ηλικίας μου, κλπ, κλπ…\nΑλλά πού θα πάει σιγά-σιγά θα προσαρμοστώ….\nΚαι βέβαια σ’ ευχαριστώ για τα καλά σου τα λόγια.\nΤο ζην επικινδύνως έχει βέβαια ενδιαφέρον, αλλά εγκυμονεί και περιπέτειες.\nΚαι μέχρι τώρα έχω περάσει αρκετές.\nΟ Θεός βοηθός για τη συνέχεια…\nPosted by Rigas Nikolaos on Δεκέμβριος 19, 2011 at 9:38 μμ\nκαλο βραδυ ευχομαι!!,,Αναρωτιεμαι κοιτοντας τα πρωινα αυτον τον Ηλιο που εχει απομεινει πανω απο την χωρα μου..Αναρωτιεμαι αν καποιες φορες ειναι ο ιδιος με εκεινον που σαν ημουνα μικρο παιδι ,εκαιγε τα μικρα μας μπρατσα κι ετσι βαζαμε βραχιολι τον Μαρτη…περασαν τα χρονια ..τα χωματοδρομα εγιναν ασφαλτοι..γεμισαμε φαναρια,,αυτοκινητα..κι ολα εκεινα που ηρθαν στις ζωες μας με τοση δεξιοτεχνια..Φτιαγμενα και μυαλωμενα σταθηκαν ολα μεσα στα μυαλα μας..η Οραση μας εγινε δικη τους,,η ακοη μας το ιδιο..ακομα και η αφη μας,,!!κι ετσι χανονταν μεσα στον κυκεωνα μια μια αξιες που φυτευανε με τοση ευσεβεια στην γλαστρα της ζωης μας οι παλαιοτεροι..και σαν συλλογιστεις στο σημερα,,,Φοβασαι,,κι ο Νους παλευει να αποδειξει πως δεν μπορει ναναι αληθεια..μα σαν κοιτα το ειδωλο του ο Νους ενα σκεφτεται,,»ειναι αληθεια»..Θεεε μου ειναι αληθεια..γι αλλη μια φορα ο ανθρωπος πραττει οτι μπορει για να ξεμακρενει απο τον ανθρωπο..πως λοιπον να κρινει κανεις εκεινους που σφραγιστηκαν Πολιτικοι ανδρες?..απαξιωνοντας τους δυστυχως απαξιωνω τον ιδιο τον Λαο μου..βγαζω τα ιδια μου τα ματια σαν δακρυζω με την λασπη που καλυπτει τους μακρυνους οριζοντες της διαυγειας..και που καταληγω??πως ..λιγο..να τοσο δα αν ακουγαμε Εκεινον..πως ..Πιστη μωρε σαν κοκο σιναπεως ναχαμε βουνα κινουμαι..»εδω ομως περα απο την Πιστη στον Θεο μας,χρειαζεται η Πιστη που ανηκει στο «Τα του Καισαρος τω Καισαρει»..κι ορθωνεται ο Νους κι η καρδια σαν καταματα δεις τον Καισαρα,,ναι..ναι ..ο ιδιος ειναι ..Μεδουσα φριχτη..ονομα δεν χρειαζεται..καθε φορα αλλαζει σαν Υδρα Λερναια..κι ομως ειναι το ιδιο τερας..παντα ομως καταληγω πως…αν εμεις δεν επιτρεπαμε στο Τερας να ζει..εκεινο απλα δεν θα ζουσε..οι Ηθικη δεν αλλαξε ποτε ..ουτε και η Αρετη..οι μασκες τους αλλαξαν..τι κι αν τωρα «καρατζαφερης»λεγεται κι αλλοτε καρα,,τετοιος»…το ιδιο Λερναιας κεφαλι ειναι..εμεις το κραταμε στη ζηση του..εμεις δεν του ξεραινουμε τη γουρνα του..εμεις..»..με εκτιμηση !!!\nPosted by MACEDONIEN on Δεκέμβριος 19, 2011 at 11:07 μμ\nΠατερ, θα ηθελα με ολο τον σεβασμο που οφειλω στο προσωπο σας, να σας ρωτησω με ποια κριτηρια αποκαλειτε αξιοτιμο το περι ου ο λογος ακατονομαστο υποκειμενο, το οποιο εξεφρασθη δημοσια κατα τον πλεον αναισχυντο τροπο για τον ελληνικο λαο; Τον\n«πατριωτισμο» του η την υποκρισια του «ευσεβους χριστιανου» που αγωνιζεται υπερ Ορθοδοξου χριστιανικης πιστεως; Ενα γλοιωδες ερπετο ειναι, σαν ολα τ’ αλλα που εξυπηρετουν τα συμφεροντα αυτων που ο ιδιος ο Κυριος μας απεκαλεσε «γεννηματα εχιδνων». Ενα μονον να εχουν υπ’ οψιν τους αυτος και οι υπολοιποι «εθνοσωτηρες»: Ουαι υμιν υποκριται Γραμματεις και Φαρισαιοι!…


Ζώδια: Πώς θα περάσεις στον αισθηματικό τομέα αυτό το Σαββατοκύριακο; (20-21/4) |\nΗ Πανσέληνος στον Ζυγό μας καλεί να βρούμε την ισορροπία σε θέματα αγάπης αλλά και σε αυτά που αισθανόμαστε. Ο Ήλιος περνά στον Ταύρο οπότε στόχος μας είναι η απόλαυση και καλοπέραση.\nΈνα άλλο θετικό αστρολογικό γεγονός είναι η Αφροδίτη που περνά στον Κριό και αυτό σημαίνει πως ο ενθουσιασμός και η αισιοδοξία μας αλλάζουν την ψυχολογία μας κατά πολύ. Ο έρωτας και το πάθος εισβάλει στην ζωή μας χωρίς να μας ρωτήσει, είναι από τα πιο κοινωνικά Σαββατοκύριακα.\nΗ Σελήνη θα είναι στον Τοξότη οπότε έχουμε μια πιο ανάλαφρη διάθεση αυτό το διήμερο, αφήνουμε τις έννοιες και το άγχος στην άκρη. Πάμε να δούμε όμως ξεχωριστά για κάθε ζώδιο, πως θα περάσει το διήμερο αυτό.\nΑστρολογικός χαμός αυτό το διήμερο σε περιμένει. Ξεκινώ από το πιο σημαντικό που είναι η είσοδος της Αφροδίτης στο ζώδιό σου και φυσικά σου χαρίζει λάμψη και ενθουσιασμό, αυτό σημαίνει πως έχεις μια πιο παρορμητική διάθεση απέναντι στο ταίρι σου και αυτό που έχεις να πεις θα το πεις ευθέως. Επίσης να σε ενημερώσω πως η Πανσέληνος στον Ζυγό απαιτεί από εσένα να βρεις την χαμένη ισορροπία σου με το ταίρι σου, να κάνεις ένα ουσιαστικό ξεκαθάρισμα. Το κερασάκι στη τούρτα είναι η Σελήνη στον Τοξότη όπου σε γεμίζει με απέραντη αισιοδοξία ότι όλα θα πάνε καλά!\nΕίσαι μόνος-η Κριέ μου; Ελπίζω να θες να αποχωριστείς τη μοναχικότητα σου γιατί με Ερμή και Αφροδίτη στο ζώδιό σου και την Σελήνη να είναι στον Τοξότη, δεν θα μπορούσε να συμβεί κάτι λιγότερο από μια νέα γνωριμία. Η διάθεσή σου ανεβαίνει κατακόρυφα και αυτό είναι που τραβά το αντίθετο φύλλο και δεν μιλάμε μόνο για ένα άτομο αλλά μαζεύεις πλήθος να σε επευφημεί για ερωτικό λόγο.\nΟ Ήλιος περνά στο ζώδιό σου και αυτό εκτός του ότι σημαίνει πως περνάμε στα γενέθλια σου, σηματοδοτεί και μια νέα εποχή στην αισθηματική σου ζωή. Θες να ηρεμίσουν τα πράγματα και η σχέση σου να μπει σε ένα πιο σταθερό δρόμο, σου την δίνουν οι κλυδωνισμοί και οι αναταράξεις. Ευκαιρία να εκφράσεις αυτό το διήμερο την στοργικότητα σου και να τακτοποιήσεις θέματα που σχετίζονται με την καθημερινότητα σας, στόχος σου είναι να επιλύσεις πρακτικά ζητήματα που σε αποτρέπουν στο να περνάς καλά με το ταίρι σου.\nΜε τον Ήλιο να περνά στο ζώδιό σου αυτό το διήμερο σημαίνει πως πρωταρχική σου ανάγκη – επιθυμία, είναι να περάσεις ένα ξεκούραστο και ανέμελο Σαββατοκύριακο. Θες να απολαύσεις τις στιγμές, θες να καλοπεράσεις και να αφεθείς, αυτό σημαίνει πως η χαλαρή σου στάση μπορεί να σε οδηγήσει σε μια νέα γνωριμία με σταθερή πορεία. Επειδή ακριβώς δεν το επιδιώκεις (δημιουργία σχέσης) είναι που σου έρχεται και κάτι καλό.\nΜε την Αφροδίτη να περνά στον Κριό αυτό το Σαββατοκύριακο σου δημιουργεί απίστευτη αλλαγή στη διάθεση σου και κατά συνέπεια και στον δεσμό σου. Εκπέμπεις έναν αυθόρμητο ερωτισμό και μια ελκυστική διάθεση, λες αυτό που νιώθεις με τον πιο ευθύ τρόπο και η σεξουαλικότητα σου αγγίζει κόκκινα. Είναι ένα πάρα πολύ δυνατό Σαββατοκύριακο που θα σε γεμίζει με χαρά και αισιοδοξία, θα σε κάνει να νιώσεις μεγάλη σιγουριά για την ερωτική επιλογή που έχεις κάνει.\nΠολύ ξεχωριστό και ιδιαίτερο Σαββατοκύριακο καταφτάνει, η Αφροδίτη από τον Κριό σε βοηθά πολύ στο να γίνεις ο πιο κοινωνικός χαρακτήρας του διημέρου. Να φλερτάρεις ανοιχτά χωρίς να υπολογίζεις τις συνέπειες, να νιώθεις καλά με τον εαυτό σου και χωρίς να το επιδιώκεις να εκπέμπεις έναν ακαταμάχητο ερωτισμό. Το να κάνεις μια νέα γνωριμία και μάλιστα πολύ δυνατή είναι μέσα στο πρόγραμμα του Σαββατοκύριακου. Κάνε σωστή επιλογή γιατί ευκαιρίες έχεις πολλές.\nΑγαπημένε μου Καρκίνε, το διήμερο αυτό έχει μια ισορροπία και αν δεν έχει θα προσπαθήσεις με κάθε τρόπο να την βρεις. Η Πανσέληνος που πραγματοποιήθηκε στον Ζυγό σε κάνει να θες πάρα πολύ την ηρεμία και την αρμονία στο δεσμό σου. Θες να τακτοποιήσεις θέματα που είχαν προκύψει στην αισθηματική σου, να απομακρύνεις τα εμπόδια και την ασυνεννοησία που υπήρχε τις προηγούμενες μέρες. Η προσπάθεια σου θα αποδώσει καρπούς.\nΗ ανάγκη σου να βρεις έναν καλό και αξιόλογο σύντροφο ζωής είναι πολύ μεγάλη αυτό το διήμερο. Η επιρροή της Πανσελήνου στον Ζυγό σε κάνει να θες να ξεκαθαρίσεις μέσα σου τι ακριβώς ζητάς. Διαλύεις τα σύννεφα που είχαν σκεπάσει την σκέψη σου, πχ αν είχες κολλήσει σε έναν έρωτα από το παρελθόν τώρα μπορείς να ξεπεράσεις το εμπόδιο αυτό. Βρίσκεις την ισορροπία σου ξανά και αν επιθυμείς να κάνεις χώρο σε έναν νέο έρωτα αυτό το διήμερο είναι ιδανικό να το κάνεις.\nΥπέροχο Σαββατοκύριακο σε περιμένει Λέοντα μου, σε επηρεάζουν οι καλύτερες αστρολογικές όψεις και η διάθεση σου είναι πολύ – πολύ – πολύ ανεβασμένη. Να ξεκινήσω με την Αφροδίτη που περνά στον Κριό και σε ωθεί να φερθείς με παρόρμηση και ερωτικό αυθορμητισμό απέναντι στο ταίρι, η σεξουαλικότητα σου χτυπά κόκκινο. Επίσης η Σελήνη θα βρίσκεται αυτό το διήμερο στον Τοξότη και ο Ήλιος περνά στον Ταύρο, οπότε όλοι οι δρόμοι οδηγούν στο να περάσεις ένα υπέροχο και πολύ ερωτικό Σαββατοκύριακο.\nΛέοντα μου για εσένα που είσαι μόνος-η αυτό το διήμερο είναι πραγματικά όαση, η Αφροδίτη εισέρχεται στον Κριό και η Σελήνη θα είναι στον Τοξότη, όπως κατάλαβες μιλάμε για ένα πολύ κοινωνικό διήμερο και με πολύ ερωτισμό. Το να αποκτήσεις μια νέα σχέση είναι κάτι παραπάνω από πιθανό, το μόνο που έχω να σου πω είναι να περιμένεις για να κάνεις την σωστή ερωτική επιλογή.\nΑυτό το Σαββατοκύριακο είναι της οργάνωσης και του προγράμματος αλλά για καλό σκοπό, αυτό σημαίνει πως ετοιμάζεις κάποιο ταξίδι για τις ημέρες του Πάσχα και επειδή δεν είσαι χαρακτήρας της τελευταίας στιγμής, θες να προετοιμαστείς. Θες να οργανώσεις και την παραμικρή λεπτομέρεια, αλλά αυτό δεν σημαίνει πως είναι μια αγχωτική διαδικασία, θα υπάρξει σύμπνοια απόψεων και μια αισιόδοξη διάθεση. Ακόμη και αν δεν σκοπεύετε να πάτε κάπου, ίσως κάτι να επιθυμείς να αλλάξεις στο δεσμό σου όπως στο μέρος που συγκατοικείτε.\nΓια εσένα που είσαι μόνος-η αυτό το Σαββατοκύριακο είναι ήρεμο και γαλήνιο, κάτι που έχεις ανάγκη πολύ. Αυτό δεν σημαίνει πως δεν θα βγεις ή δεν θα είναι ένα κοινωνικό διήμερο, απλά δεν θα έχει πολύ ένταση και πάθος. Και αν θα έκανες μια γνωριμία αυτό σημαίνει πως θα γινόταν μέσα από ένα ήρεμο περιβάλλον και μετά από μια πολύ ζεστή συζήτηση.\nΚαταρχάς Ζυγέ μου να ξεκινήσω με την Πανσέληνο που πραγματοποιήθηκε στο ζώδιό σου και ακόμη και αυτό το διήμερο έχει επίδραση στη ψυχολογία σου. Σε καλεί αυτή η Πανσέληνος να φέρεις την ισορροπία στο δεσμό σου αλλά κυρίως μέσα σου, να τακτοποιήσεις την καθημερινότητα σας για να μπορείς να νιώθεις καλά μέσα σε αυτή. Σε όλο αυτό όμως ο ερωτισμός σου είναι διάχυτος λόγω της Αφροδίτης που περνά στον Κριό και σε κάνει πιο εξωστρεφή Ζυγέ μου και πιο ελκυστικό. Να μην ξεχάσουμε και την Σελήνη στον Τοξότη που σου ζητά να έχεις μια πιο ανάλαφρη διάθεση.\nΓια εσένα Ζυγέ μου που είσαι μόνος-η να θυμάσαι πως αυτό το διήμερο είναι πραγματικά πολύ ξεχωριστό και ιδιαίτερο, η Πανσέληνος στο ζώδιό σου, η Αφροδίτη στον Κριό και η Σελήνη στον Τοξότη φέρνει τα πάνω κάτω στην αισθηματική σου ζωή. Σου φέρνει αυτό το Σαββατοκύριακο μεγάλο έρωτα, δεν μπορώ να σου πω αν πρόκειται για νέα γνωριμία ή άτομο που γνωρίζεις αλλά αυτό που με σιγουριά μπορώ να σου πω είναι πως θα ζήσεις την απόλυτη αγάπη.\nΞεκινά μια πολύ όμορφη περίοδος από αυτό το Σαββατοκύριακο για εσένα, ο Ήλιος περνά στον Ταύρο και αυτό σημαίνει πως πρωταρχικός σου στόχος είναι να περνάς καλά με το ταίρι σου. Να έχετε στιγμές που θα σας ενώσουν, τώρα από αυτό το διήμερο λοιπόν θέλετε να βγείτε σαν ζευγάρι, να διασκεδάσετε και να περάσετε καλά. είναι σαν να αφήνετε τις σκοτούρες και τα προβλήματα πίσω σας, να νιώθετε και οι δυο σας μια ανακούφιση ότι παραμερίζετε το άγχος της καθημερινότητας.\nΓια εσένα μοναχικέ μου Σκορπιέ αυτό το διήμερο σε βρίσκει με πολύ καλή παρέα, φίλους και μια διάθεση να απολαύσεις τη ζωή και την καθημερινότητα σου. Ο Ήλιος εισέρχεται στον Ταύρο και αυτό σημαίνει πως έχεις μέσα σου μια πιο ανάλαφρη διάθεση, χωρίς ιδιαίτερο άγχος και ένταση, αυτό σημαίνει πως αφήνεις την πόρτα της καρδιάς σου ανοιχτή να μπει πρόσωπο που κολακεύεται με το πόσο καλή και ενδιαφέρουσα παρέα μπορείς να γίνεις.\nΑυτό το Σαββατοκύριακο Τοξότη μου για εσένα είναι πολύ δυνατό και ευχάριστο για την αισθηματική σου ζωή, η Αφροδίτη περνά στον παρορμητικό Κριό, πράγμα που σημαίνει πως η διάθεση σου ανεβαίνει κατακόρυφα. Να μην ξεχάσουμε και την Σελήνη που θα βρίσκεται στο ζώδιό σου, όπως λοιπόν πολύ καλά καταλαβαίνεις θα περάσεις ένα αξέχαστο Σαββατοκύριακο. Η ερωτική σου διάθεση και η ανάγκη σου να εκφράσεις στο ταίρι σου πως νιώθεις για εκείνο, σε κάνει να αναρωτιέσαι για το πώς εξωτερικεύεις τα αισθήματα σου.\nΑυτό το διήμερο δεν πρέπει για κανένα λόγο να μείνεις στο σπίτι, η Αφροδίτη στον Κριό και η Σελήνη στο ζώδιό σου είναι πραγματικά πολύ καλή ευκαιρία να περάσεις ένα υπέροχο Σαββατοκύριακο και μάλιστα πολύ καυτό και ερωτικό. Φλερτάρεις με τον πιο ανοιχτό τρόπο και θα σε ιντριγκάρει απίστευτα η ανταπόκριση ενός ή παραπάνω ατόμου.\nΣτον απόηχο της Πανσελήνου στον Ζυγό το διήμερο αυτό για εσένα είναι θα έλεγα ένα Σαββατοκύριακο ξεκαθαρισμάτων. Δεν μιλάμε για ένα αρνητικό και με ένταση διήμερο, αντιθέτως έχεις τη διάθεση να λύσεις τα όποια προβλήματα ταλανίζουν το δεσμό σου και να φέρεις με κάθε τρόπο την ισορροπία στην σχέση σου. Θα πεις αυτό που νιώθεις και αισθάνεσαι στο ταίρι σου και υπάρχει η διάθεση να βρεθεί η χρυσή τομή. Η αρμονία έρχεται για να μείνει στην καθημερινότητα σας.\nΓια εσένα Αιγόκερε μου που αποζητάς μια αλλαγή στην ερωτική σου ζωή, η Πανσέληνος που πραγματοποιήθηκε στον άξονα Κριού-Ζυγού σου φέρνει με κάποιο τρόπο τα πάνω κάτω στα αισθηματικά σου. Αν λοιπόν είναι επιθυμία σου να βρεις το άλλο σου μισό θα κάνεις τα πάντα για να το βρεις, βγαίνοντας έξω και αυξάνοντας τις πιθανότητες για μια νέα γνωριμία. Αν σου αρέσει η μοναχική σου ζωή γιατί περνάς καλά με τον εαυτό σου, αυτό το διήμερο σε βοηθά να βγεις με φιλικά σου άτομα να χαρείς ότι δεν έχεις έγνοιες του τύπου, με αγαπά; Ή όχι;\nΗ Αφροδίτη περνά στον Κριό και αυτό σημαίνει πως η ερωτική σου ζωή αποκτά δράση, ένταση , πάθος και παρόρμηση. Μιλάμε για δυο μέρες γεμάτες ενθουσιασμό και μεγάλη αλλαγή στη διάθεση σου. Θα δεις ότι η σχέση σου αποκτά νόημα και διάθεση να βγείτε να χαρείτε ο ένας τον άλλον. Ο Ήλιος στον Ταύρο σου φέρνει εκείνη την ανάγκη να απολαύσετε τις ερωτικές στιγμές αλλά και να το ρίξετε έξω σαν ζευγάρι. Όπως κατάλαβες Υδροχόε μου είναι ένα διήμερο ξεχωριστό και ιδιαίτερο, απόλαυσε το.\nΓια εσένα αγαπημένε μου Υδροχόε που είσαι εδώ και καιρό μόνος-η, είναι μια καλή ευκαιρία να αλλάξουν πολλά στα αισθηματικά σου, η Αφροδίτη στον Κριό σε βοηθά να διεκδικήσεις με έντονο και παρορμητικό θα έλεγα τρόπο μια θέση στον έρωτα. Έχεις πολύ δυνατές ευκαιρίες λοιπόν να κάνεις μια δυνατή νέα γνωριμία και όλο αυτό να έχει ξεκινήσει από δικό σου τρόπο.\nΕίναι απρόσμενο το διήμερο αυτό, η Πανσέληνος για κάποιο λόγο σε κάνει να θες να μάθεις τι νιώθει ο άνθρωπος που έχεις απέναντι σου. Σαν να βγάζεις από μέσα σου μια ανασφαλή συμπεριφορά ή να έχεις ανάγκη να ακούσεις πράγματα από το ταίρι σου. Το κάνεις λίγο εσκεμμένα αλλά δεν σε αδικώ που θες να ακούσεις το «Σ’ αγαπώ», αρκεί να μην το παρακάνεις.\nΗ φιλία για εσένα αυτό το διήμερο παίζει πολύ σημαντικό ρόλο, θα θελήσεις να είσαι κοντά σε άτομα που πραγματικά σε αγαπούν και στο έχουν αποδείξει με την πάροδο του χρόνου. Θες να περάσεις στιγμές με φιλικά σου άτομα για να μπορέσεις να εκφράσεις τα όσα νιώθεις, έχεις ανάγκη από μια φιλική κουβέντα αλλά και συμβουλή. Όσον αφορά τα αισθηματικά σου όμως προσπάθησε να μην μπλέξεις τη φιλία με το ερωτικό κομμάτι, έχω λόγο που στο λέω.\nTags: #ζώδια ΑΠΡΙΛΙΟΣ έρωτας ΠΑΝΣΕΛΗΝΟΣ Προβλέψεις ΣΑΒΒΑΤΟΚΥΡΙΑΚΟ


Το σχέδιο κεφαλαιακής ενίσχυσης της τράπεζας Πειραιώς - Νέα Κρήτη\nΤο σχέδιο κεφαλαιακής ενίσχυσης της τράπεζας Πειραιώς\nΗμερομηνία δημοσίευσης: 02/11/2015, 15:47\nΤελευταία ενημέρωση: 02/11/2015, 15:49\nΟλοκληρώθηκε η αξιολόγηση για τις τέσσερις συστημικές Τράπεζες, από τον Ενιαίο Εποπτικό Μηχανισμό και την Ευρωπαϊκή Κεντρική Τράπεζα. Η τράπεζα Πειραιώς που βρίσκεται ανάμεσα σε αυτές έχει εκπονήσει συγκεκριμένο σχέδιο κεφαλαιακής ενίσχυσης, ώστε να ανταποκριθεί στις απαιτήσεις, θωρακίζοντας περισσότερο τον ισολογισμό της.\nΑκολουθεί η σχετική ανακοίνωση «Ο Ενιαίος Εποπτικός Μηχανισμός και η Ευρωπαϊκή Κεντρική Τράπεζα ολοκλήρωσαν την Συνολική Αξιολόγηση για τις τέσσερις συστημικές Τράπεζες, ανακοινώνοντας τις κεφαλαιακές απαιτήσεις για κάθε τράπεζα. Η Τράπεζα Πειραιώς έχει εκπονήσει συγκεκριμένο σχέδιο κεφαλαιακής ενίσχυσης ώστε να ανταποκριθεί στις απαιτήσεις αυτές, θωρακίζοντας περαιτέρω τον ισολογισμό της.\nΜε δεδομένη την ηγετική μας θέση στην Ελλάδα, η ενίσχυση της κεφαλαιακής μας θέσης θα επιτρέψει στην Τράπεζα να αξιοποιήσει τις ευκαιρίες που δημιουργούνται από την επιστροφή της χώρας στην ανάπτυξη, προς όφελος των μετόχων, των πελατών και των εργαζομένων της.\nΠέρα από την άσκησης διαχείρισης παθητικού που βρίσκεται ήδη σε εξέλιξη, το σχέδιο κεφαλαιακής ενίσχυσης της Τράπεζας περιλαμβάνει αύξηση κεφαλαίου από ιδιώτες μετόχους και άλλες ενέργειες. Με βάση τις πρόσφατες επαφές μας με διεθνείς θεσμικούς επενδυτές, είμαστε πεπεισμένοι ότι το σχέδιο μας μπορεί να ολοκληρωθεί με επιτυχία σε σύντομο χρονικό διάστημα».


Από £266.15 /εβδομάδα\n709 students favored this property\nΑπόσταση από London South Bank University\n3Dio Shared ApartmentsΜπάνιο κοινής χρήσηςappr. 8m²Label displayed for Single bed (appr. 90cm*190cm)More details\nStandard EnsuiteΙδιωτικό μπάνιοappr. 10.5m²Label displayed for Single bed (appr. 90cm*190cm)More details\nPremium EnsuiteΙδιωτικό μπάνιοappr. 18m²Label displayed for Single bed (appr. 90cm*190cm)More details\n3Dio Penthouse Shared ApartmentsΜπάνιο κοινής χρήσηςLabel displayed for Single bed (appr. 90cm*190cm)More details\nSilver StudioΙδιωτικό μπάνιοappr. 13m²Floor 2-14Label displayed for Double bed (appr. 135cm*190cm)More details\nGold StudioΙδιωτικό μπάνιοappr. 18.6m²Floor 2-14Label displayed for Double bed (appr. 135cm*190cm)More details\nPlatinum StudioΙδιωτικό μπάνιοappr. 22m²Label displayed for Double bed (appr. 135cm*190cm)More details\nDiamond StudioΙδιωτικό μπάνιοappr. 22m²Floor 15-17Label displayed for Double bed (appr. 135cm*190cm)More details\nBronze StudioΙδιωτικό μπάνιοappr. 14m²Floor 2-14Label displayed for Double bed (appr. 135cm*190cm)More details


Κουτί κραφτ πλακέ οικολογικό\nΚουτί κραφτ πλακέ οικολογικό κατάλληλο για πρόσκληση και μπομπονιέρα. Διάσταση κουτιού 15 x 15 x 4 εκ. Ελάχιστος χρόνος παράδοσης είναι 8-10 εργάσιμες ημέρες. Οι φωτογραφίες της σελίδας μας, αποτελούν ένα μικρό αντιπροσωπευτικό δείγμα της ποικιλίας που διαθέτουμε στη φυσική μας έδρα.\nΣυμπληρώστε τη φόρμα παραγγελίας για το κουτί κραφτ πλακέ οικολογικό με τα κατάλληλα στοιχεία ή επικοινωνήστε μαζί μας για περεταίρω πληροφορίες. Η ελάχιστη παραγγελία είναι τα (48)* σαράντα οκτώ τεμάχια. Κατά την υποβολή της παραγγελίας, παρακαλούμε λάβετε υπόψη σας το όριο της ελάχιστης παραγγελίας που αναγράφεται παραπάνω. Αν θέλετε κάτι διαφορετικό από τα δείγματα μας, θα χαρούμε να επικοινωνήστε μαζί μας ή να έρθετε στο κατάστημά μας. Η τιμή αφορά μόνο το συγκεκριμένο τεμάχιο*. Ο χρόνος παράδοσης για το κουτί κραφτ πλακέ οικολογικό είναι από 8-10 εργάσιμες ημέρες. Αποστολές γίνονται σε όλη την Ελλάδα, την Κύπρο και σε χώρες της Ευρωπαϊκής Ένωσης στην διέυθυνση που θα μας υποδείξετε. Οι αποστολές των παραγγελιών γίνονται μέσω των ΕΛΤΑ, εάν θέλετε αποστολή με άλλη εταιρεία επικοινωνήστε μαζί μας.